ئەمڕۆ ساڵڕۆژی كۆچی دوایی دانەری كتێبی ئەلف و بێی كوردی\nبایکۆت تورکی هار کردوە، باڵێوزی تورکیا داوا لە هەرێم دەکات رێگە لە بایکۆت بگیرێ...\nئا: ئاوێنە هەڵمەتی بایکۆتکردنی کاڵاو بەروبومی تورکی بەئەندازەیەک کاریگەری ئابوری لەسەر کۆمپانیا تورکییەکان هەبوە، کە باڵوێزی تورکیا لەبەغدا دەگاتە کوردستان‌و داوا لەدەسەڵاتد درێژه ...\nتێکشاندنی زرێپۆشێکی تورک لە کۆبانێ ✌...\nخەندان- ئەمڕۆ دوای حەوت كاتژمێر، دەوریەی هاوبەشی نێوان سوپای توركیا و روسیا لە گوندەكانی دەوروبەری كۆبانێ كۆتایی هات. هاوشێوەی دەوریەكانی دیكە، ئەمڕۆش دانیشتوانی ئەو ناوچانەی درێژه ...\nپۆلیسی دانیمارک کۆنترۆڵی گەشتیارانی سوید دەست پێدەکا...\nلەمڕۆوە پۆلیسی سنووری دانمارک، کۆنترۆڵی ئەو گەشتیارانە دەست پێدەکات کە لە سویدە سەردانی دانمارک دەکەن. ئەگەر بە نیازی سەفەری کۆتایی هەفتەی بۆ کۆپنهاگن، یانیش دەتهەوێ بە سەردانێک درێژه ...\nئۆبرایان بۆ تورکیا: جینۆساید کردن لە سەدەى (21) جێگاى نابێتەوە...\nئۆبرایان بۆ تورکیا: جینۆساید کردن لە سەدەى (21) جێگاى نابێتەوە (سبەى): بەرپرسێکى ئەمەریکى هەڕەشەى سەپاندنى سزاى ئابوریى بەسەر تورکیادا دەکات وەک کاردانەوەیەک بۆ دەستدرێژییەکانى درێژه ...\nژمارەی قوربانیانی تەقینەوەکەی قامیشلۆ گەیشتە ٢٧ کەس...\nئێوارەی ئەمڕۆ، ٣ تەقینەوە لە ٣ شوێنی جیاوازی شاری قامیشلۆ ڕوویداو ٦ هاوڵاتی مەدەنی شەهیدبوون و ٢١کەسی دیکەش برینداربوون. بەگوێرەی ئەو ئامارانەی کە لەلایەن هێزەکانی ئاسایشی قامی درێژه ...\nفڕۆکەیەک لە ئەمریکاوە گەیشتە هەولێر بۆ هاوکاری پەنابەرانی ڕۆژئاوا...\nشارپرێس: فڕۆکەیەکی تایبەتی رێکخراوی سەمیرتان پێرس لە ئەمریکاوە ژمارەیەک هاوکاری و کۆمەکی گەیاندە هەولێر و بڕیارە لەلایەن دەزگای خێرخوازی بارزانی بەسەر ئەو پەنابەرانە دابەش بکرێت درێژه ...\nمیتی تورک لە رۆژئاوا لە هەوڵی دروستکردنی 'پشتێنەی تورکی' دایە...\nلە چوارچێوەی داگیرکەرییەکانیدا دەوڵەتی تورک دەستی بە سیاسەتی 'بە تورککردنی' ناوچەکانی سەرێکانی و گرێ سپی کردووە کە لە ئێستا دا هەردوو ناوچەکەی داگیر کردووە. بە پێی زانیارییەکان، بە درێژه ...\nچەند کچە کوردێکی سوید لە ڕێگەی وەرزشەوە هاوکاری ڕۆژئاوا دەکەن...\nچەند کچێکی کوردی دانیشتووی شارە جیاجیاکانی سوید بە مەبەستی کۆکردنەوەی کۆمەک بۆ منداڵانی بەرکەوتەی جەنگ لە ڕۆژئاوا کوردستان چالاکییەکی وەرزشی ئەنجام دەدەن. ئەو چالاکییەوەرزشییە درێژه ...\nیەکەم شەهیدی شۆڕشی بەرد لە قامیشلۆیە...\nکاروانێکی سەربازی هاوبەشی دەوڵەتی تورک و ڕوس، کە لە ڕۆژئاوای کوردستان گەشتی هاوبەشیان ئەنجامدەدا، گەنجێکی کوردیان شەهید کرد. بەیانی ئەمڕۆ گەشتی هاوبەشی سوپای تورک و روس لەسەر سن درێژه ...\nئه‌مه‌ریكا لێكۆڵینه‌وه له تاوانی جه‌نگی هێرشه‌كانی توركیا ده‌كات...\nمایک پۆمپێیۆ وەزیری دەرەوەی ئەمریکا رایگەیاند کە چاودێری بارودۆخی ئاگربەست دەکەن و لە هەمان کاتیشدا هەڵسەنگاندن و لێكۆڵینەوە لەسەر تۆمەتەکانی پەیوەست بە تۆمەتی تاوانی جەنگ و هێ درێژه ...\nکۆی سه‌ردان: 18439818


په‌یامی سه‌رۆكى هه‌رێمى كوردستان به‌بۆنه‌ی هاتنه‌وه‌ی جه‌ژنی نه‌ورۆزه‌وه\nSAT, 6 JUN 2020 07:46 Erbil, GMT +3\nFRI, 20 MAR 2020 13:05 | KDP.info\nهه‌ولێر-KDP.info- نێچیرڤان بارزانی سه‌رۆكى هه‌رێمى كوردستان، لە پەیامێكدا پیرۆزباییى جه‌ژنى نه‌ورۆز و ساڵى تازه‌ى كوردى له خێزانى سه‌ربه‌رزى شه‌هیدانى كوردستان و ته‌واوى گه‌لى كورد و كوردستانییان و هه‌موو ئه‌و گه‌ل و میلله‌تانه ده‌كات كه جه‌ژنى نه‌ورۆز ده‌گێڕن.\nبه گه‌رمى پیرۆزباییى جه‌ژنى نه‌ورۆز و ساڵى تازه‌ى كوردى له خێزانى سه‌ربه‌رزى شه‌هیدانى كوردستان و ته‌واوى گه‌لى كورد و كوردستانییان له هه‌ر كوێ بن و هه‌موو ئه‌و گه‌ل و میلله‌تانه ده‌كه‌م كه جه‌ژنى نه‌ورۆز ده‌گێڕن.\nله‌م بۆنه‌یه‌دا ده‌مه‌وێ به‌تایبه‌تى پیرۆزباییى جه‌ژنى نه‌ورۆز و سوپاس و ده‌ستخۆشى له ته‌واوى تیمه پزیشكى و ته‌ندروستییه‌كان و پۆلیس و ئاسایش و زێره‌ڤانى و پێشمه‌رگه و كارمه‌ندانى فڕۆكه‌خانه و ده‌روازه سنوورییه‌كان و هه‌موو ئه‌و لایه‌نه په‌یوه‌ندارانه بكه‌م كه له ڕیزى پێشه‌وه‌دا به‌ره‌نگارى په‌تاى كۆرۆنا و مه‌ترسییه‌كانى بوونه‌ته‌وه، بۆ ئه‌وه‌ى گیانى هاووڵاتییان بپارێزن. ئه‌وان بۆ پاراستن و ڕزگاركردنى ئێمه له‌سه‌ر كارن و ئێمه‌ش بۆ هاوكاریى هه‌مووان، ده‌بێ له ماڵ بمێنینه‌وه.\nنه‌ورۆزى ئه‌مساڵ له دۆخێكى سه‌ختدا دێته‌وه كه هه‌رێمى كوردستانیش وه‌ك زۆربه‌ى وڵاتانى جیهان ڕووبه‌ڕووى مه‌ترسییه‌كانى بڵاوبوونه‌وه‌ى ئه‌م په‌تایه بووه‌ته‌وه. له‌م دۆخه‌دا ده‌بێ هه‌موومان پابه‌ندى ڕێنماییه‌كانى ڕێكخراوى ته‌ندروستیى جیهانى و وه‌زاره‌تى ته‌ندروستى و لایه‌نه په‌یوه‌نداره‌كانى حكوومه‌تى هه‌رێمى كوردستان بین.\nنه‌ورۆز جه‌ژن و هێماى سه‌ركه‌وتنه و ده‌بێ وه‌ك هه‌میشه هێز و وره‌مان بداتێ. به پابه‌ندى و هاوكاریى هاووڵاتییان له‌گه‌ڵ لایه‌نه په‌یوه‌نداره‌كان، ئه‌م سه‌ختییه‌ش تێده‌په‌ڕێنین و سه‌رده‌كه‌وین. له كۆنه‌وه گه‌لى كورد و كوردستانییان به گه‌شت و سه‌یران و كردنه‌وه‌ى ئاگرى نه‌ورۆز ڕاهاتوون، به‌ڵام بۆ ئه‌م ساڵ و له‌به‌ر ئه‌م دۆخه، با هه‌موومان پابه‌ند بین و له ماڵ بمێنینه‌وه. با به داگیرساندنى مۆمێك له ماڵ ئاگرى نه‌ورۆز بكه‌ینه‌وه و هیواى سه‌ركه‌وتن و تێپه‌ڕاندنى ئه‌م دۆخه بخوازین، گه‌شت و سه‌یران، بۆ دواى تێپه‌ڕاندنى سه‌ختییه‌كان بن.\nچ بۆ ئه‌و دۆخه‌ى به‌هۆى په‌تاى كۆرۆنا و لێكه‌وته هه‌مه‌لایه‌نه‌كانییه‌وه هاتووه و دێته ئاراوه، چ بۆ مامه‌ڵه‌كردن له‌گه‌ڵ دۆخ و پێشهاته سیاسییه‌كانى عێراقیش بێت، هه‌رێمى كوردستان ده‌بێ ته‌بایى و یه‌كڕیزى و كارى پێكه‌وه‌یى و ئه‌وپه‌ڕى هاوكارى و هه‌ماهه‌نگى له‌نێوان لایه‌نه سیاسییه‌كاندا بپارێزێت. هه‌مووان به گیانێكى به‌رپرسانه‌ى نیشتمانییانه و له‌سه‌ر بنه‌ماى به‌رژه‌وه‌ندیى باڵاى هه‌رێمى كوردستان بجووڵێنه‌وه، ئێمه‌ش له سه‌رۆكایه‌تیى هه‌رێمى كوردستان له‌سه‌ر كاركردن بۆ ئه‌م ئامانجه به‌رده‌وام ده‌بین.\nله‌سه‌ر ئاستى عێراقیش دووپاتى ده‌كه‌ینه‌وه كه هه‌رێمى كوردستان وه‌ك هه‌میشه هاوكار ده‌بێت بۆ چاره‌سه‌ركردنى كێشه و قه‌یرانه‌كانى وڵات و دروستكردنى سه‌قامگیرى و سازانێكى سیاسى له عێراق، پشتگیریش له حكوومه‌تێك ده‌كات كه داوا و مافه ڕه‌واكانى گه‌ل و پێكهاته‌كانى عێراق ده‌سته‌به‌ر بكات و تایبه‌تمه‌ندى و مافه ده‌ستوورییه‌كانى هه‌رێمى كوردستانیش بپارێزێت.\nجیهان ئێستا بەهۆی كۆرۆناوە بە دۆخێكی زۆر خراپدا تێدەپەڕێت. ئەو پەتایە ژیانی مرۆڤی لەڕووی تەندروستی و ئابوورییەوە خستووەتە دۆخێكی یەكجار چاوه‌ڕواننه‌كراوه‌وه كە تێپەڕاندنی پێویستی بە لێكگەیشتن و هاوكارى و هه‌ماهه‌نگییەكی گەورەی جیهانییە، بۆ ئەو مەبەستەش پێویستە ڕێكخراوە نێودەوڵەتی و ناوچەییەكان هەرچی زووە ڕۆڵی خۆیان لەپێناو كەمكردنەوەی زیانەكانیدا بگێڕن، هه‌رێمى كوردستانیش هاوكار ده‌بێت.\nخواى مه‌زن كوردستان و كوردستانییان و ته‌واوى گه‌لانى جیهان بپارێزێت. جه‌ژنى نه‌ورۆز له هه‌مووتان پیرۆز بێت، هیوادارم جه‌ژن و بۆنه‌كانى داهاتوو له كه‌ش و دۆخێكى باشتردا بكه‌ینه‌وه.


کوردیپێدیا - لیژنەی نەخشەکێشانی سنووری نێوان ئێراق و تورکیا. ماجید مستەفا و عومەر نزامی\n📷 لیژنەی نەخشەکێشانی سنووری نێوان ئێراق و تورکیا. ماجید مستەفا و عومەر نزامی | پۆل: وێنە و پێناس | زمانی بابەت: 🏳 کوردیی ناوەڕاست\nلیژنەی نەخشەکێشانی سنووری نێوان ئێراق و تورکیا. ماجید مستەفا و عومەر نزامی\nلیژنەی نەخشەکێشانی سنووری نێوان ئێراق و تورکیا ماجید مستەفاماجید مستەفا و عومەر نزامی.\n➕ ئەم بابەتە لەلایەن: (مانو بەرزنجی)ەوە لە: Aug 2 2020 4:48PM تۆمارکراوە\n📷 فایلی وێنە 1.0.1 105 KB Aug 2 2020 4:51PM مانو بەرزنجی


شەفەق نیوز/ فەرمانگەی کۆچ و کۆچبەرەگان، ئمڕوو سێشەممە، دەسکردە پلان بەسانن کامپەیل ئاوارەیی لە خانەقین، لە جیوەجیکردن بڕیار حکومەت عراق و وەزارەتەگە وە بەسانن کامپەیل ئاوارەیی لە پارێزگا رزگارکریایەگان.\nعەلی غازی ئاغا وەڕێۆبەر فەرمانگەی کۆچ و کۆچبەرەگان ئەرا ئاژانس شەفەق نیوز وت: کادرەیل فەرمانگەگەی وە هەماهەنگی وەگەرد فەرمانگە پەیوەندیدارەگان دەسکردنە چووڵکردن کامپەیل ئاوارەگان لە خانەقین ئەلوەند ١ و ئەلوەند ٢، و ئاماژە کرد و چگنەوەی ١٣٠ خیزان لە کامپ ئەلوەند ١ و ئەلوەند ٢ ، و کارەیل چووڵکردن خۆبەخشانە و وەردەوامن.\nئاغا ئاشکرای ئاسانکاریەیل وەزارەتی کرد ئەرا هاندان چگنەوەی ئاوارەگان دویای نەمەنی بەهانەیل مەنینیان لە کامپەگان، ئەرا زویکردن لە چگنەوەیان وەرەو ناوچەبل خوەیان یا ناوچەیلیگ جیگر لە ناوچە ویرانکریاگان یا بەد خزمەتگوزارییەگان وەهەماهەنگی وەگەرد فەرماندەی ئۆپراسیۆنەگان دیالە و حەشد شەعبی.\nو ئاماژە کرد ک وەزارت کۆچ و کۆچبەرەگان هان رێکخراوە ناودەوڵەتیەگان و مرۆییەگان دا ئەرا جیوەجیکردن بەڕنامەیل مرۆیی و خزمەتگوزاری ئەرا هاندان چگنەوەی ئاوارەگان ئەرا ناوچەیل نیشتەجییان و کۆتایی لە چەن ساڵەیلیگ، هاوردن وە نەهامەتیەیل ژیان و گوزرانی لە کامپەگان، و دووارە دووپاتکرد لە بەسانن کامپەیل ئاوارەگان لە دیالە وەرجە هاتن ساڵ نوو.\nزەخمداربوین لە هێزە ئەمنیەگان لە دیالە فرەیان ئەفسەرن\nDate: 2020-12-03 06:50:26\nدیالە.. رێکخراویگ ناودەوڵەتی دەسکەێدە بەڕنامەی پشتگیری دانیشتوەیل ٦ ئاوای لە ئاوارەیی هاتنەسەو\nDate: 2020-11-13 09:16:46\nدیالە.. پیاو هەفتا ساڵانیگ وەگولە خوەی کوشێد\nDate: 2021-04-01 08:51:59


واژوویەکی مێژوویی! – Politic Press\nدوێنێ سەرۆکی ئەمەریکا (جۆ بایدن) لەیادی (106) ساڵەی کۆمەڵکوژی ئەرمەنەکاندا واژوویەکی مێژوویی کرد و بە فەرمی کۆمەڵکوژی ئەرمەنەکانی وەک (جینۆساید) ناساند، لەم کۆمەڵکوژیەدا کە دەسەڵاتی عوسمانی لەماوەی جەنگی جیهانی یەکەم لە ساڵی (1915) نزیکەی (ملیۆن و نیوێک) ئەرمەنی جینۆسایدکردن، چاوەڕواندەکرێت ئەم واژووەی دوێنێی بایدن پەیوەندی نێوان تورکیا و ئەمەریکا بەرەو ئاڵۆزی زیاتر ببات.\nلەکۆتاییدا گرنگە ئێمەی کوردیش سوود لە ئەزموونی لۆبیکردنی (جوولەکە و ئەرمەنەكان) وەربگرین، تاکو بتوانین ئەو كارەساتانەی بەسەرماندا هاتوون (وەک ئەنفال و كیمیابارانی هەڵەبجە و وێرانكردنی گوندەكان و سیاسەتەكانی تەعریب و راگواستن و….هتد) لەسەر ئاستی جیهان بە جینۆساید بناسێنین، بۆ ئەوەی پاڵپشتیەكی زیاتری نێودەوڵەتی بۆ پرسی کورد دەستەبەر بکەین، لەپێناو قەرەبووکردنەوەی (ماددی و مەعنەوی) خەڵکی کوردستان و ڕێگریکردن لە دووبارە بوونەوەی تاوانی جینۆساید بەرامبەر بە کورد و جولەکە و ئەرمەن و هەموو نەتەوەکانی تری جیهان.\n٭ کــارۆخ خــۆشناو (سەرۆکی ئینستیتۆی توێژینەوەی ئەمەریکی-کوردی)\nستەم لە ئیسلامییەكان مەكەن\nلە پەراوێزی پیرۆزبایی لە مامۆستا عەلی باپیر،\nسوكایەتی كردن بە ئیسلام، فۆرمێكی تری سوكایەتیكردن بە كورد\nلە نێوان ئارام و هاوڕێكانیدا\nحکومەتی هەرێمی کوردستان بڕیار لە لێبڕینی موچەی فەرمانبەران دەدات (175 بینین)\nکیومان ؛ بارسا پێنچ بۆ شەش یاریزانی هەیە (96 بینین)\nپێنجشەممە دابەشكردنی موچە دەستپێدەكات (69 بینین)


هەیئەتێکی حیزبی دێموکرات لەگەڵ ئەندام پارلمانێکی کانادا کۆبوونەوە\n15:58 - 11 رەشەمه 2716\nکوردستان میدیا: هەیئەتێکی حیزبی دێموکراتی کوردستانی ئێران لەگەڵ ئەندام پارلمانێکی سەر بە حیزبی دەسەڵاتداری لیبڕاڵ لە ڕۆژئاوای کانادا دیداریان کرد.\nڕۆژی دووشەممە ڕێکەوتی ٩ی ڕەشەمەی ١٣٩٥ی هەتاوی، ھەیئەتێکی حیزبی دێموکرات پێکھاتوو لە شەھریار ویژە، بەرپرسی کۆمیتەی حیزبی دێموکراتی کوردستانی ئێران لەڕۆژئاوای کانادا و ئیسماعیل ئیبراھیمی، نوێنەری حیزب لە کانادا، لە نووسینگەی تایبەتی خۆی لەگەڵ تێری بیچ دۆستی گەلی کورد و ئەندام پارلمانی کانادا سەر بە حیزبی دەسەڵاتداری لیبراڵ، چاوپێکەوتنیان کرد.\nلەو دانێشتنەدا سەرەڕای ھەندێک باسی گشتی لەسەر دوایین ئاڵوگۆڕەکانی ڕۆژھەڵاتی نێوەڕاست و دۆخی خەباتی گەلی کورد بە گشتی، ھەیئەتی حیزبی دێموکرات بە وردی لەسەر خەباتی حیزبی دێموکرات و گەلی کورد لە ڕۆژھەڵاتی کوردستان و ڕاسانـی نوێی ڕۆژهەڵات بۆ بیچ قسەیان کرد و وێڕای داوای پشتگیری زیاتری دەوڵەتی کانادا لە خەباتی گەلەکەمان، داوا کرا سەبارەت بە پرسی پێوەندیی دیپلۆماتیکی نێوان کانادا و ڕێژیمی ئیسلامیی ئێران، تێبینیەکانی ھاوڵاتیانی کورد لەبەر چاو بگیرێت و کانادا بەردەوام بێت لە گوشار بۆ سەر ئەو ڕێژیمە لە بواری مافی گەلان و مافی مرۆڤ و پێشگیری لە کردەوە تێرۆریستیەکانی ئەو ڕێژیمە.\nلەو دیدارەدا، بەرێز بیچ وێرای دەربڕینی خۆشحاڵی خۆی بۆ ئەو چاووپێکەوتنە، سپاسی ھەێئەتی حیزبی دێموکراتی کرد بۆ زانیاری و ڕوونکردنەوەکان و بەلێنی ھاوکاری زیاتر و لەبەرچاو گرتنی داواکانی دا و ھیوای خواست پێوەندی و چاوپێکەوتنە دوولایەنەکان ھەر وا بەردەوام بن.\nسووریه: ئامریکا هێرشی هەوایی کردووەتە سەرمان\n12:22 - 28 جۆزەردان 2718\nئامریکا و ئیسرائیل تیمێکی هاوبەش دژی ڕێژیمی ئێران دروست دەکەن\n12:12 - 28 جۆزەردان 2718\nهەوڵی نوێی ڕێژیم بۆ گۆڕینی ئاقاری نارەزایەتییەکان\n11:38 - 28 جۆزەردان 2718\nهەواڵەکانی ناوەندی هەواڵی تیشک، یەکشەممه ٢٧ی جۆزەردانی ١٣٩٧\n20:06 - 27 جۆزەردان 2718


كوردستانی Archives - رۆژنامه‌ی خه‌بات\nرێگاکانی مەرزی کێلێ و شێنێ و زەڵێ و چەند رێگایەکی دەڤەری راپەڕین کە بەهۆی بەفربارینەوە داخرابوون، کرانەوە. وەزارەتی ئاوەدانکردنەوە و نیشتەجێکردن رایگەیاند، لە درێژەی ھەوڵە بەردەوامەکانی تیمەکانی وەزارەتی ئاوەدانکردنەوە و نیشتەجێکردن بۆ راماڵینی بەفر و پاککردنەوەی رێگاوبانەکان لەناوچە جیاوازەکانی ھەرێمی کوردستان، ئەمڕۆ شەممە رێکەوتی 22ـی کانوونی دووەمی 2022، رێگاکانی مەرزی کێلێ و شێنێ و زەڵێ و سونێ و چەند رێگایەکی …\nوەزارەتی پەروەردەی هەرێمی کوردستان بەمەبەستی پاراستنی سەلامەتی گیانی مامۆستایان و قوتابییان بۆ ماوەی هەفتەیەک پشووی ڕاگەیاند. ئالان حەمە سەعید وەزیری پەروەردەی هەرێمی کوردستان ئەمڕۆ شەممە ڕاگەیەنراوێکی بڵاوکردەوە تێیدا هاتووە “لەسەرجەم ناوەندەکانی خوێندنی حکوومی و ناحکوومی پشوو دەبێت تا ڕۆژی یەکشەممە 30ـی 1ـی 2022“. دەقی ڕاگەیەنراوەکەی وەزارەتی پەروەردەی هەرێمی کوردستان:- بەمەبەستی پاراستنی سەلامەتی گیانی مامۆستایان و قوتابیيان لە دابەزینی پلەکانی گەرمی پاش هەڵسەنگاندنی ( وەزارەتی گواستنەوە …\nمیدیا عێراقییه‌كان بڵاویانكرده‌وه، به‌هۆی دابه‌زینی پله‌كانی گه‌رما، سبه‌ی یه‌كشه‌ممه 23ـی كانوونی دووه‌م / یه‌نایه‌ری 2022، ده‌وامی قوتابخانه و باخچه‌ساواكان له ژماره‌یه‌ك پارێزگای عێراق راده‌گیرێن. دیوانی پارێزگای موسه‌ننا راگه‌یه‌ندراوێكی بڵاوكرده‌وه، تێیدا هاتووه، به‌هۆی دابه‌زینی پله‌كانی گه‌رما، ده‌وام له قوتابخانه و باخچه ساواكاندا نییه. پارێزگای سه‌ماوه‌ش له راگه‌یاندراوێكدا به‌هۆی دابه‌زینی پله‌كانی گه‌رما، له قوتابخانه و باخچه ساواكانی كرده پشووی فه‌رمی. پێشترین قه‌زای …\nوه‌زاره‌تی ته‌ندروستی حكومه‌تی هه‌رێمی كوردستان ئاماری 24 كاتژمێری رابردووی كۆرۆنای بڵاوكرده‌وه و به گوێره‌ی ئاماره‌كه‌ش، 4 تووشبووی دیكه به په‌تاكه گیانی له‌ده‌ستدا و 580 حاڵه‌تی نوێی تووشبوونیش به په‌تاكه راگه‌یه‌ندران. هه‌ر به‌گوێره‌ی راگه‌یه‌ندراوی وه‌زاره‌تی ته‌ندروستی، له‌ماوه‌ی شه‌و و رۆژێكدا پشكنینی پزیشكیی (PCR) بۆ 3894 كه‌س ئه‌نجامدراوه، چاكبوونه‌وه‌ی 245 تووشبووی په‌تاكه‌ش راگه‌یه‌ندرا. ده‌قی راگه‌یه‌ندراوی ژماره‌ی (696)ی وه‌زاره‌تی ته‌ندروستی تایبه‌ت به كۆرۆنا: …\nبەڕێوەبەرایەتی نەهێشتنی ماددە هۆشبەرەکان ئاماری کار و چاڵاکییەکانی ساڵی ڕابردووی خستەڕوو و ڕایگەیاند، نزیکەی 400 کیلۆ ماددەی هۆشبەر دەستی بەسەردا گیراوە، هەروەها 1943 کەس بەتۆمەتی بازرگانیکردن و بەکار‌هێنانی ماددە هۆشبەرەکان دەستگیر کراون. بەڕێوەبەرایەتی گشتیی نەهێشتنی ماددە هۆشبەرەکانی هەرێمی کوردستان ئەمڕۆ شەممە ئاماری کار و چاڵاکییەکانی 2021ـی بڵاوکردەوە و تێیدا هاتووە “1943 کەس بەتۆمەتی بازرگانیکردن و بەکارهێنانی ماددەی هۆشبەر دەستگیر کراون، هەروەها دەستبەسەرداگرتنی 374 کیلۆ و 729 گرام ماددەی هۆشبەر دەستی …\nشەپۆلێکی دیکەی بەفر و باران بەڕێوەیە\nبەپێی پێشبینییەکان، ناوەڕاستی ئەم حەفتەیە شەپۆلێکی دیکەی بەفر و باران ھەرێمی کوردستان دەگرێتەوە و گوتەبێژی کەشناسیی ھەرێمی کوردستانیش دەڵێت، ئەمڕۆ بەرزترین و نزمترین پلەی گەرما لە قەزای پێنجوێن تۆمار کراوە و گەیشتووەتە ٢٤ پلەی ژێر سفر. ماڵپەڕی ئەکواوێزەری تایبەت بە کەشناسی بڵاوی کردووەتەوە: “ڕۆژی چوارشەممەی داھاتوو شەپۆلێکی دیکەی بەفر و باران ھەرێمی کوردستان دەگرێتەوە و سەرەتا باران دەبارێت و ڕۆژانی …\nشارە‌وانی سلێمانی رایگەیاند، ئاگاداری سە‌رجە‌م كۆمە‌ڵگه نیشتە جێبوە‌كان دەکەین ھە‌ستن بە‌پاكردنە‌وە و راماڵینی بە‌فری ناو كۆمە‌ڵگه‌کانیان و رژاندنی خوێ بە‌سە‌ر شە‌قامە‌كاندا. له ئاگادارییه‌كدا، سه‌رۆكایه‌تی شاره‌وانی سلێمانی بڵاویكرده‌وه: ئاگاداری سە‌رجە‌م كۆمە‌ڵگە نیشتە جێبوە‌كان دە‌كه‌ینه‌وه، كە مۆڵە‌تیان لە بەڕێوە‌بە‌رایە‌تی گشتی وە‌بە‌رھێنان و سە‌رۆكایە‌تی شارە‌وانی وە‌رگرتووە، پێوستە ھە‌ستن بە‌پاكردنە‌وە و ڕاماڵینی بە‌فری ناو كۆمە‌ڵگەكان و رژاندنی خوێ بە‌سە‌ر شە‌قامە‌كاندا. شارەوانی سلێمانی ڕاشیگه‌یاندووه، شە‌قام …\nئومێد خۆشناو: ئەو كەسانەی لە لافاوەكەدا دەركەوت كەمتەرخەم بوون، لادران\nپارێزگاری هەولێر لە پرێس كۆنفرانسێكدا ئاشكرای كرد كە بەشێك لەو گۆڕانكارییانەی كرابوون، لادانی ئەو كەسانە بووە كە لە لافاوەكەی هەولێردا كەمتەرخەمییان دەركەوتووە. ئەمڕۆ شەممە 22ی 1ی 2022، ئومێد خۆشناو، پارێزگاری هەولێر رای گەیاند: “ئەو گۆڕانكارییانەی لە هەولێر دەستی پێكردووە، بەردەوام دەبێت، “بەشێك لەوانەی دانراون لە بنەڕەتدا پۆستەكان بۆشایی یاساییان هەبووە، بەشێكیشیان ئاڵوگۆڕ بووە، بەڵام هەندێك لە گۆڕانكارییەكان بەهۆی ئەو كەمتەرخەمییانەوە …\nوەزارەتی پێشمەرگه: زیندووبوونه‌وه‌ی چالاكیی داعش مه‌ترسییه‌كی هه‌ستپێكراوه\nله ڕاگه‌یاندراوێكدا، وه‌زاره‌تی پێشمه‌رگه‌ی حكوومه‌تی هه‌رێمی كوردستان، ئیدانه‌ی هێرشی داعشی بۆ سه‌ر فیرقه‌یه‌كی سوپای عێراق له ناحیه‌ی عوزێم كرد و دووپاتی كرده‌وه ئه‌و كرده‌وانه، ئه‌ركمان له پێكه‌وه‌یی و به‌رده‌وامیی هه‌ماهه‌نگیی و هاوكارییه‌كان له ڕاوه‌دوونانی تیرۆریستان زیاتر ده‌كا. له ڕاگه‌یاندراوی وه‌زاره‌تی پێشمه‌رگه‌دا، هاتووه: بەتوندی ئیدانەی ئەو کردەوە تیرۆرستییەی چەکدارانی داعش بۆ سەر سوپای عێراق دەکەین، کە بەهۆیەوە کۆمەڵێک لەجەنگاوەرانی فیرقەی یەکی …\nلە ماوه‌ی 2 رۆژدا 12 هەزار گەشتیار هاتوونەتە هەولێر\nبەگوێرەی ئاماری بەڕێوەبەرایەتی گەشتوگوزار هەولێر لە ماوەی دوو رۆژدا 12 هەزار گەشیار لە شارەکانی ناوەڕاست و باشووری عێراق سەردانی هەولێریان کردووە. ئیسماعیل مینەخان، بەڕێوەبەری گشتی گەشتوگوزاری هەولێر راگەیاند: تەنیا لە رۆژانی 20 و 21ی ئەم مانگەدا، زیاتر لە 12 هەزار گەشتیار لە ناوەڕاست و خوارووی عێراق هاتوونەتە هەولێر. گوتیشی: لەم مانگەدا زیاتر لە 130 هەزار و 396 گەشتیار تەنیا لە …\n123...770په‌ڕ 1 of 770\nهۆکارەکانی دووبارە چالاکبوونی داعش و ستراتیژی بەرەنگاربوونەوەی دیاردەی تێرۆر لە عیراق\nهەموو شتێک بۆ کورد خراپە، بۆ؟\nحکوومەت لەنێوان کەرتی تایبەت و تایبەتیی کەرتدا..!\nخوێندنەوەیەک بۆ هێرشی شەمشەمەکوێرەکانی داعش!\nتەنها ئامێزی بنەماڵەی بارزانی باوەشی سۆز و میهرەبانی و ئارامگەی هەموو نیشتمانپەروەرێكە\nلە ساڵێكدا شەش مانگ گوندەكانیان لەناو بەفر دەمێنێتەوە\nخه‌بات- باكووری كوردستان ئاژەڵدارانی ئاگری وێڕای ئەو سەرماوسۆڵەی ناوچەكەی گرتووەتەوە دابینكردنی ئالیك بۆ ئاژەڵەكانیان …


چەمچەماڵ؛ بەتۆمەتی دزیكردن دوو كەس دەستگیركران - تۆڕی میدیایی خەڵک\nچەمچەماڵ؛ بەتۆمەتی دزیكردن دوو كەس دەستگیركران\nمەفرەزەكانی پۆلیسی نەھێشتنی تاوانی چەمچەماڵ دوو تۆمەتباریان دەستگیركرد، كە لە سنورەكە كاریان دزی كردن بووە و دوای دەستگیركردنیشیان لە بەردەم دادوەردا دانیان نا بەتاوانەكەیاندا ناوە.\nلیژنەی ئەمنی شارۆچكەی چەمچەماڵ بڵاویكردەوە، كە هاووڵاتییەك سكاڵای تۆماركرد، كە دزی لێكراوە، پاش وەرگرتنی بڕیاری دادوەرو لێكۆڵینەوەكان بۆ دۆزینەوە و دەستگیركردنی تۆمەتباران دەستیپێكردوو توانرا دوو تۆمەتبار دەستگیر بكرێن و لەبەردەم دادوەردا دانیان نا بە تاوانەكەیاندا نا .\nئاماژە بۆ ئەوەشكراوە، كە لەئێستادا ھەردوو تۆمەتبار (ھ، ح، م) و (م، خ، ع) بەبڕیاری دادوەرو بەپێی ماددەی ٤٤٤ لەیاسای سزادانی عیراقی ڕاگیراون و لێكۆڵینەوەكان بەردەوامە.\nبەرشەلۆنە جێگرەوەیەك بۆ ئەگوێرۆ دەدۆزێتەوە\nعیراق؛ یەكەم كاروانى هێزە شەڕكەرەكانی ئەمریكا كشانەوە\nقائیمقامیەتی شارۆچكەی چەمچەماڵ\nقائیمقامیەتی چەمچەماڵ؛ بەهۆی كەم ئاوییەوە مەترسیی كارەساتی مرۆیی دەكرێت\nخەڵك قائیمقامیەتی شارۆچكەی چەمچەماڵ داوا لە سێ سەرۆكایەتییەكەی هەرێم و جێگری سەرۆكی حكوومەت دەكات فریای خەڵكی سنوورەكە بكەون لە كێشەی كەمئاویدا…\nچەمچەماڵ ؛ لەناو بازار منداڵێكی خاوەن پێداویستی تایبەت دۆزراوەتەوە\nخەڵك قائیمقامیەتی شارۆچكەی چەمچەماڵ ڕایدەگەیەنێت ، مناڵێكی خاوەن پێداویستی تایبەت كە تەمەنی نزیكەی ١٠ ساڵ دەبێت دۆزراوەتەوە. قائیمقامیەتی…\n08 کانونی دووهەم 2022 7.15 pm\nخەڵك قائیمقامیەتی شارۆچكەی چەمچەماڵ ڕایدەگەیەنێت ، مناڵێكی خاوەن پێداویستی تایبەت كە تەمەنی نزیكەی ١٠ ساڵ…\n25 مارس 2021 10.00 pm\nخەڵك قائیمقامیەتی شارۆچكەی چەمچەماڵ داوا لە سێ سەرۆكایەتییەكەی هەرێم و جێگری سەرۆكی حكوومەت دەكات فریای خەڵكی…


بڕیارێكی حكومەت جێبەجێ ناكرێت\nئەنجومەنی پارێزگای سلێمانی رونكردنەوە لەبارەی بڕیاری داخستنی پاڵاوگە نایاساییەكان دەدات و ئەندامێكی ئەنجومەنەكەش ڕایدەگەیەنێت: بڕیارەكەی حكومەت جێبەجێنەكراوە، بەڵام هەر كات جێبەجێكرا، ئەوا دەتوانرێت سود لە عەمبارەكانیان وەربگرێت بۆ هەڵگرتنی سوتەمەنی.\nئەكرەم شەریف، ئەندامی لیژنەی نەوت و وزە لەئەنجومەنی پارێزگای سلێمانی، بە SNNی ڕاگەیاند: تائێستا هیچ بڕیارێك نەدراوە كە سود لە عەمباری ئەو پاڵاوگە نایاساییانە وەربگیرێت، كە بڕیاری داخستنیان دراوە.\nرونیشیكردەوە، پێشتر حكومەت بڕیاری داخستنی ئەو پاڵاوگە نایاساییانەی دابوو، بەڵام تائێستا بڕیارەكە جێبەجێنەكراوە، لەكاتێكدا كۆی لایەنی پەیوەندیدار بەحكومەت و ئەنجومەنی پارێزگاكانەوە، كۆكن لەسەر داخستنی ئەو پاڵاوگانە، بەڵام نازانرێت هۆكاری دانەخستنیان چییە، كە تائێستا جێبەجێنەكراون و دانەخراون .\nئەكرەم شەریف ئاشكراشیكرد، هەر كاتێك بڕیاری داخستنی ئەو پاڵاوگانە خرایە بواری جێبەجێكردنەوە، ئەوا ئێمەش لەكاتی خۆیدا قسەمان دەبێت، بەجۆرێك كە بتوانرێت لەسەر ئاستی ئەنجومەنی پارێزگاكان سوود لە عەمباری ئەو پاڵاوگە نایاساییانە وەربگیرێت بۆ هەڵگرتنی سوتەمەنی.\n2 مانگ پێشتر - Mar 14 2019 9:02PM


ئه‌مڕۆ شه‌ممه شاندی باڵای حكومه‌تی هه‌رێمی كوردستان له شاری به‌غدا له‌گه‌ڵ لیژنه‌ی دارایی په‌رله‌مان كۆ ده‌بێته‌وه و تاووتوێی پشكی هه‌رێم له بوودجه ده‌كات.\nشاندی باڵای حكومه‌تی هه‌رێمی كوردستان كه تا ئێستا دیار نییه كێ سه‌رۆكایه‌تیی، ده‌كات ئه‌ویش به‌هۆی تووشبوونی قوباد تاڵه‌بانی، جێگری سه‌رۆكی حكومه‌ت به ڤایرۆسی كۆرۆنا، ئه‌مڕۆ شه‌ممه ده‌ستپێكی كۆبوونه‌وه‌كانی له شاری به‌غدا له‌گه‌ڵ لیژنه‌ی دارایی په‌رله‌مانی عێراق ده‌بێت.\nشانده‌كه ده‌یه‌وێت له‌گه‌ڵ لیژنه‌ی دارایی په‌رله‌مان له‌سه‌ر پشكی هه‌رێم بگاته ڕێككه‌وتن، به‌و پێیه‌ی لیژنه‌ی دارایی په‌رله‌مانێكی بچووككراوه‌یه و ڕێككه‌وتن له‌وێ، ده‌بێته هۆی تێپه‌ڕاندنی پشكی هه‌رێم له كۆبوونه‌وه‌ی داهاتووی په‌رله‌مان به‌بێ كێشه‌یه‌كی ئه‌وتۆ.\nدوایین هه‌ڵوێستی ئه‌ندامه شیعه‌كانی نێو لیژنه‌ی دارایی به‌و شێوه‌یه‌یه، كه هه‌رێمی كوردستان داهاتی 250 هه‌زار به‌رمیل نه‌وتی ڕۆژانه به‌و نرخه‌ی سۆمۆ ده‌یفرۆشێت پێشكه‌شی به‌غدای بكات، به گوێره‌ی ئه‌و زانیارییانه‌ی ده‌ست پۆڵه‌تیك كه‌وتووه، شانده‌كه‌ی هه‌رێم ده‌یه‌وێت ئه‌و بڕه نه‌وته كه‌م بكاته‌وه به‌و پێیه‌ی فرۆشتنی نه‌وت به نرخی سۆمۆ، پێوێستی به ڕێژه‌یه‌كی زیاتر له فرۆشتنی نه‌وتی هه‌رێم هه‌یه بۆ ئه‌وه‌ی داهاتی 250 هه‌زار به‌رمیل نه‌وت ڕاده‌ست بكات.


حکومەتی ئایینی ئێران پێیوابوو لە پێناو چەندپاتە پتەوکردنی ژێربینای هڵۆڵ و کرمەڵۆکی ڕژیمی جەهل و خورافە دەتوانێ بە دانەخستنی بنکە ئایینییەکان وەک ئیمامزادە و حوسینییە و مزگەوتەکان بیسەلمێنێ کە ناوەندە مەزهەبییەکان توانایی بەرەنگارییان بەرامبەر بە ڤیرووسی کۆرۆنا هەیە و لە هەمانکاتدا درۆی شاراوەیان بۆ گیرۆدەبووان بە موقەدەساتی شیعەگەری ئاشکرا نەبێ.\nنوێنەرانی ئاسمانی پێیان وابوو بەشاردنەوەی ڕاستییەکان لەوانەیە تا ئاشکرابوونی توشبوونی بە کۆمەڵی خەڵک بە نەخۆشی، هەم خەڵک دێنە سەر سندووقی دەنگدان و یادی ٢٢ی ڕێبەندان هەم چارەسەری نەخۆشییەکە دەدۆزرێتەوە.\nبەرپرسایەتی ئەو تاوانە گەورەیە ڕاستەوخۆ دەکەوێتە سەر شانی دەسەڵاتدارانی ڕژیمی ئێران کە لە پێناو مانەوەی خۆیان سەروەت و سامانی گشت ئێرانیان فیدای بەرژەوەندییەکانی خۆیان و ئایینیان کردووە، لە هەموو وڵاتانی دنیا بەشێک لە داهات و تەنانەت پاشەکەوتەکانیش بۆ کاتی قەیرانەکانە، کەچی لە وڵاتی ئێران تەنیا بودجەی ناوەندە ئایینییەکانی قوم هەشتا بەرابەری بودجەی تەرخانکراوە بۆ قەیرانە سەراسەرییەکانە! تەنانەت خەرجی دیاریکراو بۆ گۆڕی خومەینی چوار هێندەی ئەو پارەیەیە کە بۆ قەیرانەکان دیاری کراوە!\nنکۆڵی کردن و شاردنەوەی بەئەنقەستی ڕاستییەکان یانی هەڵاتن و خۆ دزینەوە لە بەرپرسایەتی گیان لەدەستدانی بە کۆمەڵی هاوڵاتیان، هاندانی قوربانیانی خورافە و تاوانی خۆیان ڕادەستی بنکە ئایینییەکان و خۆشیان لە باشترین نەخۆشخانەکانی ئەمریکا و ڕۆژئاوا!\nسون تزوی یەکێک لە مەزنترین پسپۆرانی نیزامی چینی بوو کە لە شەش سەد ساڵ پێش میلاددا دەڵێ: لە هەموو شەڕێکدا فریودانی دوژمن ئەساسە واتە بەلاڕێدابردنی دوژمن بۆ گەیشتن بە ئامانجەکان نیشانەی لێهاتوویی و بەتوانا بوونە لە داهێناندا لە پێناو شکستی دوژمن، دوژمنی کۆماری سێدارەش خەڵکی وڵاتەکەی خۆی و دنیای دەرەوەیە کە جیا لە ناوبردنی ناڕازییان نزیک نیو سەدەیە بە فریودان و درۆ کردن خەڵکانێکی لە دەوری خۆی ڕاگرتوە، بەڵام ئەم جارە ئەم کەمینە خەڵکەش بۆیان دەرکەوت کە ئاشکرا نەکردنی توشبووانی نەخۆشی بە کۆرۆنا بەڵگەیەکی حاشاهەڵنگرە بۆ سەلماندی نزیک نیوسەدە فریودان و درۆ لە گەڵ بیری گشتی جەماوەری ناو کۆمەڵگا. ئیتر نە کۆماری سێدارە مەشروعییەتی ماوە و نە خەڵک باوەڕ بە درۆی سەر مەنبەرەکانیان دەکەن، بۆیە دەڵێن کۆرۆنا کێچی خستە کەوڵی پاشماوەی حکومەتەکەی خومەینی بۆ نموونە زۆر بەرپرس هاتنە سەر مێدیا سەراسەرییەکان و بە درۆ بۆ فریودانی خەڵک وتیان ئێمەش نەخۆشین!\nبە ڤیرووسی کۆرۆنا ڕۆژانە بەدەیان بۆچوون دەکەوێتە ناو تۆڕە کۆمەڵایەتییەکان، هێرشی ئەمریکایە بۆ سەر چین لە هەمبەر شەڕی ئابوری! پاشگەزبوونەوەی ئەمریکایە لە سەر گلۆبالیزاسیۆن-جیهانگیریی ئابوری! لە وڵاتی چین لە کاتی دروست کردنی چەکی بیوڵۆژیکی ئەم ڤیرووسە درزی کردووەتە دەرەوە! مرۆڤ بە گشتی و بەتایبەت لە چین شێوازی بەکارهێنانی خواردەمەنی گۆڕیوە و بووەتە لاواز بوونی سیستمی بەرگری لەشی مرۆڤ بەرامبەر بە نەخۆشییەکان! ئەوانە و سەدان بۆچوونی دیکە لە لایەن خەڵکانێک دێنە ناو باسەکان و دەبنە پرسیار، هەموو ئەوانە لە کۆمەڵگای ئێراندا لە بەرژەوەندیی دەسەڵاتدارانی کۆماری ئیسلامی ئێراندایە کە خەڵکی پێ فریو بدات و خۆی وەک بەرپرس بەرامبەر بە خەڵک نیشان بدات و تاوانەکانی لە کاتی ئەم قەیرانەدا حەشار بدات.\nدزیی سپای پاسداران لە یارمەتی وڵاتانی دەرەوە قزێونە، بەڵام ئەم دیاردە نامرۆڤانەیە کردەوەیەکی تازە نییە. کاتێک ١٦ی مارس ١٩٨٨ لە لایەن ڕژیمی بەعسەوە ھەڵەبجە بە بۆمبی شیمیایی کۆمەڵکوژی کرا کۆمەڵگای نێودەوڵەتی یارمەتییەکانی خۆیان ڕەوانەی کوردستانی باشوور کرد زۆربەی خۆڕاک، پۆشاک و ئەو کەل و پەلانەی وا لە لایەن نەتەوەیەکگرتۆکانەوە وەک یارمەتی بۆ خەڵکی هەڵەبجە ڕەوانە کرابوون لە شارەکانی ئێران لە لایەن سپای پاسدارانەوە ببوونە کالای بازرگانی و کاسپییان پێوە دەکرد لە سەر شەقامەکانی زۆربەی شارەکان دەفرۆشران.هێج گومانی تێدا نییە زۆربەی ئەو یارمەتییانەی وا بۆ بەرەنگاری لە هەمبەر ڤایرۆسی کڕۆنا ڕەوانەی ئێران کراون لە لایەن کاربەدەستانی حکومەت، بەتایبەت سپای پاسدارانەوە دەستی بەسەردا گیراوە و دواتر یا کاسپی پێوەدەکەن یا ڕادەستی لق و پۆقەکانی سپاسی قودس لە وڵاتانی دەوروبەر دەکرێ. ڕۆژنامەی شپیگڵی ئاڵمانی باس لە ناردنی دەیان تۆن کەل و پەلی پێوەندیدار بە کۆنتڕۆڵی ڤیرووسی کۆرۆنا بۆ ئێران دەکات لە حاڵێکدا لە نەخۆشخانەکان ئاسەوارێک لەم یارمەتییە نابیندرێت و باسی ناکرێت و دیسان لە سەر شەقامەکانی ئێران و ناو بازاڕ بە نرخێکی گران بۆتە داهات بۆ سپای پاسدارانی ئێران.\nوڵاتانی ڕووسییە و چین لە دانیشتنەکانی ئەنجوومەنی ئاسایشی ڕێکخراوی نەتەوە یەکگرتوەکان لە ساڵی ٢٠١٩دا لە سەر کەیسی ئێران نەتەنها نکۆڵیان لە ناکارامەبوونی دەسەڵاتداریی ڕژیم دەکرد بەڵکۆ لە بەرامبەر تیرۆریسمی نێودەوڵەتی و سەرەڕۆیی کۆماری ئیسلامی ئێران پشتیان لە هەموو یاسا نێودەوڵەتییان کرد، ئێشتاش هیچ دوور نییە لە هەمبەر داخوزییەکانی دنیای دژە دیکتاتۆر و تیرۆریسم، نەتوانایی یا بەئەنقەست کۆنتڕۆڵ نەکردنی ڤایرووسی کۆرۆنا لە لایەن کاربەدەستانی ڕژیمی ئێرانەوە بەتایبەت محەمەدی سەعیدی نوێنەری دەست نیشاندەی خامنەیی لە شاری قوم، دوو وڵاتی زلهێزی ئەندامی ئەنجوومەنی ئاسایش واتە چین و رووسییە رووبەڕوی مشتە کوڵەیەک ببنەوە.\nزۆر کەس دەڵێن خۆ ئیتالیا و زۆر وڵاتی دیکە وەک ئێران گیرۆدەی ڤیرووسی کۆرۆنا بوون و نەیانتوانیوە کۆنتڕۆڵی بکەن ئەگەر وایە ئەوانێش تاوانبارن، ئەم بەراوەردە زۆر ناڕەوایە لە بەر ئەوە کە لە ئیتالیا یا زۆر وڵاتی دیکەی گیرۆدە بە ڤیرووسی کۆرۆنا هیچ شتێک شاراوە نییە و هاوڵاتیان ئاگادار دەکەنەوە. هەروەها پێداویستییەکانی لەبەردەست، تایبەت نییە بۆ چەند دەسەڵاتدار و لە ناو حکومەتدا قەفیسی نەخواردوە جیاوازی دز و دڵسۆز لە کردەوەی دەسەڵاتداراندا ڕوونە، ئیتالیا پێنج سەد ساڵە ئەسپاردەکردنی بەڵا و نەخۆشی بە ئایین ڕاوناوە بۆتە مەهدی تەمەدونی ئوروپا کەچی حکومەتی ئێران تازە وەک یاسای کلیسا لە سەدەکانی سێزدە و چواردە، هانی خەڵک ئەدات پەنا بۆ ئیمامانی شیعە ببن و گۆیا دوعا شەفابەخشە!\nنە دوعا پێشنیارەکەی خامنەیی بڕی کرد، نە نوشتۆکەی ڕۆحانی کە وتی لە ڕیگای دورەوە زیارەتی ئیمامانی مردوو بکەن!


عیماد عه‌لی: ئه‌وه‌ی به شه‌ر نه‌یانتوانی به ناوی ئاشتیه‌وه نه‌یدزن. – WTARIKURD\nعیماد عه‌لی: ئه‌وه‌ی به شه‌ر نه‌یانتوانی به ناوی ئاشتیه‌وه نه‌یدزن.\nئه‌و به‌رگریه ئازایانه‌ی یه‌په‌گه شایانی رێزێكی گه‌وره‌یه نه‌ك هه‌ر له لایه‌ن كورد به‌خۆی به‌ته‌نها به‌ڵكو له لایه‌ن سه‌رجه‌م جیهانه‌وه. به‌ڵی قوربانی به گیان و ماڵ درا و خه‌ڵكی سڤیل شه‌هید بوون و ده‌ربه‌ده‌ركران، به‌ڵام به راستی شه‌ڕڤانان و كوردی كوردستانی رۆژئاوا شكۆی كوردیان پاراست و له‌به‌رده‌م جیهان ده‌ریانخست ئه‌وه‌ی خاوه‌نی مافه ئه‌گه‌ر توانایشی كه‌م بێت ده‌توانێت به‌رگری له خۆی بكات و سته‌مكار بشكێنێت.\n* جارێك به ئاگربه‌ست یه‌كێك له قسه‌كانی ئه‌ردۆگان شكێنرا، كه مكوڕبوو له‌سه‌ر ئه‌وه‌ی تا به‌دێهێنانی ئامانجه‌كه‌ی شه‌ڕناوه‌ستێنێت، به‌ڵام مه‌رجه‌كانی نێو رێككه‌وتنه‌كه جێگه‌ی گومانه، به‌تایبه‌تی ورده‌كاریه‌كانی هه‌ر دوو خاڵی9 و 10 11 كه باس له كشانه‌وه‌ی یه‌په‌گه به‌و درێژاییه و راده‌ستكردنی چه‌كه قورسه‌كان ده‌كات، كه فرتوفێڵی شه‌یتانی تێدا به‌دیده‌كڕێت، ئه‌گینا خاڵه‌كاتی تر هه‌مووی شتی ئاسایی و به‌ڵگه‌نه‌ویستن.\nکامەران عومەر: تورکیا دوژمنێکی بێ ڕکابەر.


له ئاکامی دوو ته‌قینه‌وه له باکوری خۆرئاوای پاکسـتان 16 که‌س ده‌کوژرێن\nله ئاکامی ته‌قینه‌وه‌ی به‌هێز ئه‌وانه‌ی له لایه‌ن هێرشبه‌رانی خۆکوژ له ناوچه‌ی باکوری خۆرئاوای پاکسـتان ئه‌نجام‌دران به لای که‌م 16 که‌س کوژراون و به ده‌یان که‌سیش برینداربوون.\nله‌و باره‌یه‌وه به‌رپـرسـانی پـۆلیس ده‌ڵێن هێرشبه‌رێـکی خۆکوژ ئه‌مڕۆ شه‌ممه له ناوچه‌ی بازرگانی شـاری پـیشـاوه‌ر خۆی ته‌قاندۆته‌وه و کوژرانی به لای که‌م 10 که‌س و هه‌روه‌ها برینداربوونی پـتر له 70 که‌سی لێـکه‌وته‌وه.\nسه‌باره‌ت به ڕووداوه‌که گه‌واهیده‌ران ده‌ڵێن هێرشبه‌ره خۆکوژه‌که سه‌ره‌تا هه‌نارۆکێـکی هاویشـتووه و پاشـان ئۆتۆمبیله بۆمب‌ڕێژکراوه‌که‌ی ته‌قاندۆته‌وه و ماشێنه‌کانی ده‌وروبه‌ری هه‌ڵـگه‌ڕانۆته‌وه و هه‌روه‌ها پارچه شـوشه و داروپه‌ردوی خانووبه‌ره‌ی نزیکی ته‌قینه‌وه‌که‌ی به نێو جاده‌که‌دا په‌رش‌وبڵاوکردۆته‌وه.\nبه ماوه‌یه‌کی که‌م به‌ر له‌م هێرشه خۆکوژیـیه، هێرشبه‌رێـکی دیکه بنکه‌یه‌کی پـۆلیسی له ده‌ره‌وه‌ی شـارۆچکه‌ی بانـنو خاپـورکرد و تیایدا به لای که‌م 6 که‌س کوژران و هه‌روه‌ها پـتر له 60 که‌سیش برینداربوون.\nئه‌م ته‌قینه‌وه خۆکوژیـیه به‌هێزه بنکه‌ی پـۆلیس و خانووبه‌ره‌ی ده‌وروبه‌ری داڕماند. به‌رپـرسـان ده‌ڵێن کوژراوانی ته‌قینه‌وه‌که پـۆلیس و هه‌روه‌ها به‌ندکراوێـکی تێدابووه، زۆربه‌ی بریندارانیش ئه‌ندامانی پـۆلیس بوون.\nئه‌وه‌ی شـایه‌نی باسه له ده‌مێـکی پـێش‌وه‌ختی ئه‌م هه‌فته‌یه‌دا وته‌بێژ قاری حسێن ئاگاهی له‌مه‌ڕ ئه‌نجامدانی هێرشی زیاتر دا.\nهه‌رێمی باکوری خۆرئاوای پاکسـتان ئه‌وه‌ی هێرشه خۆکوژیـیه‌کانی ئه‌مڕۆی تیادا ئه‌نجام‌دران هاوسنووری ئه‌فغانسـتانه و هه‌روه‌ها چه‌ندان چه‌کداری ئه‌لقاعیده و تاڵیبان له‌خۆده‌گرێت.


ئێوە گێلن یا خۆتان گێل ئەکەن؟!\nئەمڕۆ ئەوەندەی نەماوە باشوری کوردستان نزیک بێتەوە لە سی ساڵ حوکمی بەناو کوردی کە لەلایەن دوو بنەماڵەوە قۆرغ کراوە ، بوەتە کۆمپانیایەکی گەورە بۆ وەبەرهێنان و بازرگانی نەک بۆ حوکمڕانیەک کە میلەتی بە خەیاڵدا بێت و لانی کەمی دادی کۆمەڵایەتی ڕەچاو بکات بەڵکو ئەوی کە پەراوێز خراوە میلەتە ! لەم ماوەیەدا کە زیاتر لە چارەکە سەدەیەکە میلەت هاوار ئەکاو دەسەڵات نایبیستێ ، هەر لە سەرەتای ڕاپەڕیندا تاڵانی دەستی پێکردو بە ئاشکرا بەرپرس بەلایەکو حیزب بەلایەکو دەستو پێوەن بەلایەک لە تاڵانکردنی بەنداوی بێخمەوە تا فەرمانگەو دامەزراوەو کارگە حکومیەکان تا ئاودیوکردنی شوفڵو ئامێرەکان ، تەنانەت دزیو تاڵانکردن نەخۆشخانەو کەرتی تایبەتیشی نەبوارد ، تا کار گەیشتە ئەو ئاستەی لەسەر پارەو دەسەڵاتو خۆ دەڵەمەندکردن ، شەڕی نەگریسی ناوخۆتان دامەزراندو بە هەزاران ڕۆڵەی فەقیرو هەژارانتان دا بەکوشت ، لە کۆتاییشدا وەک مو لەماست دەربێنی خۆتان لێ بێبەری کردو تاوانی ئەو هەموو ماڵوێرانیەتان کردەوە بە بەرۆکی میلەتدا ، کە کۆتاییەکەی بەوە هات فەرمو لەسەدامی دیکتاتۆر کرا بۆ داگیرکردنەوەی هەولێر لە ٣١ ئابداو سەندنەوەی لە لایەکو ڕادەسکردنەوەی بە لایەکی تر کە بوە پەڵەیکی ڕەشی تر لە لاپەڕەکانی مێژووی گەلەکەماندا کە لە سەدەیەک زیاتر قوربانی دا بۆ قومێ ئازادی ، کار بەمەوە نەوەستا کەوتنە ئەنفال کردنی هەوادارانی یەکترو شێواندنی کلتوری میلەتیش ، ڕاگەیاندنەکانی حیزب کلتوری جنێوو سوکایەتیان کردە بەرنامەو ، داتان بە گوێی ئەو نەوانەدا کە لەدواێ ڕاپەڕینەوە چاویان بەم کوردستانە وێرانە هەڵهێنا ، ئێستا بەردەبارانتان ئەکەن، لە ژێر سیبەری ئەم بەناو دەسەلاتەدا هەمو بەها کۆمەڵایەتیەکان سوکو ڕسوا کرا ، لەهەمو دنیادا کۆمەڵگاو دەوڵەتی موئەسەسات لە سیستمی پەروەردەوە دەست پێئەکات ، بەڵام ئێوە بە هەموجۆرێک ئەم کەرتەتان وێران کرد، گەیانتانە ئاستێک کەلە ئاست نزمیو خراپی کوالێتیدا خراپترین بێ ، بەجۆرێک بڕوانامەی ئەکادیمیتان سوکو ڕسوا کرد کە ڕەنگە کەسانی ڕوناکفکرو هەستیار هەرگیز خۆزگەی پێنەخوازنو خۆشیانی لێ بەدور بگرن ،بڕوانامەی دکتۆراتان وەک شاباشو خەڵات بەخشیەوە ، تەنانەت هەندێ کەس بونە خاوەنی کە تا ئێستا جەدوەلی زەربیان لەبەر نیە ، کاتێک نامەی دکتۆرا یان ماستەرەکەی بۆی نوسراوەتەوە خودی خۆی بە حونجەش بۆی ناخوێنرێتەوە ، تا سەدام لە ژیاندا مابوو خەڵک بەم هەمو کەمو کورتیانەوە دانی بەخۆیدا گرتو ئیوەی بە باشتر زانی ، لە دوای سەدامیش وەک ئەوەی ئێوەش ترسی گەڕانەوەیتان ڕەویبێتەوە ڕۆژبەڕۆژ گەندەڵی و ناعەدالەتی بەرەو زیاد بونو هەڵکشان چو، لە قوبوڵ خاسەوە تا گەشتە ئاستی تاقەت پروکێن ، ئەو دەستو پێوەندو کۆنە جاشو ئەنفالچیانەی بە ناوی پێشمەرگەوە خانەنشین کران ، یاخود دامەزراندن یان بۆ خزمو دۆستانو کەسوکار بێت یا بەو مواسەفاتانە بێت ، کەمەرو ناوقەدو چاوی خومار وروژێنەر مەرج بێت ئەوسا دامەزێت ، مناڵی فەقیرو هەژاریش با سیر بخواو زوڕنا لێبدا ، هەر ئەم کابینانەی حکومەتە یەک لەدوای یەکەکانتان کە وەک ئەوەی دوو ماڵبات بە موڵکی ئەزەلی خۆتانی ئەزانن ، ئابوری بەوە تێگەشتون کە تەنها لەدەروازە سنوریەکاندایە ، با سنور ئاوەڵا بێت ئێوە گومرگی زیاد وەرگرن ئیتر کەرتی تایبەت با هەر داڕمێو گیرفانی حیزب خۆش بێت ، سەیرەکە لەوەدایە سوپایەک ڕاوێژکاری نەخوێندەوارتان دامەزراند ، کە دڵنیابن زۆربەیان بەقەد کاسبێکی سادەی بەر حەوزەکەی سلێمانی ئەزمونیان نیە نەیان توانی نەسیحەتێکی خێرتان بکەن ، کە ئەگەرلەبری ماستاوی ئەوان گوێتان لە قسەی دلسۆزانی ئەم میلەتو نیشتمانە بگرتایە کەرتی تایبەتتان پێش بخستایە ئەمڕۆ سوپایەک لە دەرچوی زانکۆ داوای دامەزراندیان لێ نەئەکردن ، گەنجان بڕوانامەی زانکۆیان لێنەئەبوو بە فەرز، لە کەرتی تایبەتدا نانێکیان بۆ خۆیان پەیدا ئەکرد ، یاخود وێران کردنی لادێکانو ڕەوپێکردنیان بەرەو شارەکانو تێکشکاندنی کەرتی کشتوکاڵ ، تا گەیانتانە ئەو ئاکامەی بامێو تەماتە لەدەروجیران بکڕێن ، لەبری ئەوەی نەخشەتان هەبوایە لەبری تەلبەندکردنی کوردستان ، ئەم نیشتمانەتان بکردایەتە سەبەتەی خۆراکی هەمو عێراقو وڵاتانی کەنداویش ، کاتێک دەریای ئیجە گەنجانی ئەم گەلە خێر نەدیوە قوت ئەدا ناپرسن بۆ ؟\nکاتێک لە دوانزە مانگدا چوار موچە! ئەوێش بە نیوەو ناچڵ و ناخونکەوە ئەدەن بە موچەخۆرێکو ، خۆتان قاتەکەی بەرتانو سەعاتە ڕۆلێکسەکەی دەستان بایی دەیان هەزار دۆلارە ، بیرناکەنەوە کە ئەم ناعەدالەتیە تا کەی ؟ کاتێک مناڵەکانی خۆتان بە ئۆتۆمبێلی ئاخر مۆدێلی مرسیدسو، بنتلیو ، جاکوارەوە لە ترافیک لایتی سور ئەدەن ،مناڵی ڕەشوڕوتیش بواری ئەوەی پێنادرێ لەسەر پشتی ماتۆر پاسکیلێکی سێپێچکە پاقلە بفرۆشێ ، شەرم ناکەن ؟ هیچ شەوێک بە خوماریش بێت بیرتان لەوە نەکردۆتەوە وڵاتەکەتان خەریکە ئەبێتە موڵکی جەند کۆمپانیایەک ؟ خەڵکانیترو خاوەن کارە ڕەسەناکانی وڵات مایە پوچبون ، کەسێ نەبو پێتان بڵێت ئەم هەمو کۆمپانیای درمانو خەستەخانانەی کە خاوەنەکانیان خۆیان پێویستیان بەچارەسەرە بۆ ؟ ئەی ئەو کرێکارەی کە گیرفانی بەتاڵەو مناڵەکانی برسیانە بمرێت لەبەر ئەوەی پارەی دەرمانی نیە ، ئێوە هۆکای بێپارەییەکەی ئەون ، ئەی میلەتێک هاوار ئەکات و ئەڵێ بەسە ، ئێوە نایبیستن ، ئەی خۆ ئەگەر ڕاوژێکارە عەبقەریەکانتان پێیان نەوتبن ئەم هەموو خوێندنگەو زانکۆ ئەهلیانە بۆ؟ سەیرە مۆڵەت ئەدەن نەخوێندەوار زانکۆ بکاتەوە !! کەسێک نەبو پێتان بڵێ ئەم دروست کردنی چێنایەتیە نادروستەو هاوسەنگی کۆمەڵگا تێک ئەدا ، ئەمە چەندین جارە باس لە ڕیفۆرمو، بژارو ، چاکسازیو بنە بڕکردنی گەندەڵی ئەکەنو ئەیدەن بەگوێماندا ، لە باسی ئابوری سەربەخۆ تێرمان خوارد ، کۆتاییەکەی بە قەرزی بیستوهەشت ملیاردۆلاری شکایەوە، یان پێمان ئەڵێن ئێمە کێشەکەمان موچەنیە ، کێشەکەمان كێشەی خاکە ، کام خاک ؟ ئەو خاکەی کە لای سەروی جەندرمەی تورک تەراتێنی تیائەکا یاخود شەنگال کە ڕادەستی داعش کرا یا لای خوارو کە حەشدی شەعبی هەرڕۆژەو بیانو بە گوندێکو ناوچەیەکی ئەگرێت ، دانیشتوانەکەی دەرئەکات ! ئەرێ لە بەرنامەی چاکسازیەکەتاندا چەند وەزیرو نایب وەزیرو بەڕێوەبەری گشتیو گەورە بەرپرستان دەست نیشان کردوە کە بیان دەنە دادگا لێپرسینەوەی لە گەڵدا بکەن بپرسن بڵێن بەڕێزت ئێستا ملیۆنێری پێش ڕاپەڕێن خاوەنی هیچ نەبویت ئێستا خانمی خێزانی بەڕێزت یا کچە نازدارەکەت لاسایی ئامەخانی حەرەمی ئەردۆغان ئەکاتەوە ،لە تۆڕی فەیسبوک جانتا دەستیەکەی پیشان ئەدا کە نرخەکەی بیستوپێنچ هەزاردۆلارە .ئەمە مشتێک نیە لە خەروارێ! بەڵکو دڵۆپێکە لەدەریایەک لە گەندەڵیو ناعەدالەتی .\nسەردەمێکیش گۆڕان هاتە مەیدانەکەوە ئەگەر کەسێکی سادە مێژوەکەی بێنێتەوە پێشچاوی خۆی لکێدانەوەیکی لۆژیکی بۆ بکات ئەگاتە ئەوەی گریی ئەو هاوکێشەیە بکاتەوە کە گۆڕان بۆ دروست بوو ؟ گۆڕان لە قاڵبی ئۆپۆزیۆندا خۆی ڕاگەیاند خەڵکێکی زۆر هیوایان لەسەر هەڵچنی ، بە نیەتو دڵی سافەوە بونە دەنگدەرو هەواداری ، بەڵام مەخابن ئەمڕۆ دەستەکەیان کەوتە ڕو کە تەنها بۆ قوتدانو هەڵلوشینو ساردکردنەوەی ئەو دەنگە ناڕازیەی ئەو ڕۆژە بو، لە ڕاستیدا ئامانجەکەشی وەک پێویست پێکا ، کە ئەویش ئەوەبوو لەو دەمەدا ئەو هەڵچونەی دامرکاندەوە و بۆ ئەمڕۆش خەڵکی بێهیواکرد لە هەمو بەناو ئۆپۆزسیۆنێک ، سەرەتا لەسەر بچوک ترین دیاردە و کێشە ئەیکردە هەرا ، بەڵام ئەمڕۆ کە هاتۆتە سەر سینی دەسەڵات و دەستو پەنجە ئەلیسێتەوە ئیتر ناپرسی بڵێ قەتارەی تانکەری نەوت بۆ کوێ ئەچی لە شاباشی چەند پۆسێکدا ( پشتی خۆی کردوە کۆمە لەخۆی گرتوە لۆمە ) ، جا بابپرسین ئایا ئەوەی ڕوی داو ڕوئەدات ( کارە یا کاردانەوەیە ) ؟ بەڕێزان کاربەدەستان بەرپرسان لەسەرەوە تا خوارەوەی دەسەڵاتو حیزبەکان هەمو ئەوانەی سەرەگوریسێکتان لەدەستدایە دور لە تورە بونو هەڵچونو خۆ بە زلزانین ، کەمێک بە ئارامیو بەلۆژیک بیر بکەنەوە بزانن بۆ مێرد مناڵانو گەنجان بارەگاو دامەزراوەکان وێرانئەکەنو ئەسوتێنن ، لە خۆتان بپرسن ئەمان کێنو لە کوێوە هاتون ؟ ئەمە ئەو نەوانەن کە لە سایەی دەسەڵاتی ئێوەدا چاویان بەکوردستان هەڵهێناوەو پێگەشتون ، پاشماوەی بەعس نین پیاوی دەرو جیرانیش نین ، تا ئێوە وەستابن دەروجیران ئەوانی ناوێ ، ئەوانە ئەوانەن کە ئەو جیاوزیە چینایتیە ئەبینن کە بەڕێزتان دروستتان کردوە لەنێوان ئەوانو مناڵەکانی خۆتاندا ، ئێوە ڕاست ئەفەرمون ئەوانە موچەخۆر نین، هەندێکیان کوڕی ئەو موچەخۆرانەن کە ئێوە لەژێر سیستمی نا عەدالەتیدا موجەی باوکیان یا دایکیانتان بڕیوە ، دیوارێکتان دروست کردوە لە نێوان ئەوانو مناڵانی ئەوخانە نشینە بندیوارانەدا کە بە نا‌هەق بە پلەی باڵا خانە نشینتان کردون ،بەنهێنو بە ئاشکرا پارە ئەئاخنن بەگیرفانیاندا ، خانە نشینە ڕەسەنەکانیش ئەبێت لە سەرەی موچەدا چەندین سوکایەتی قبوڵ بکەن ، ئەوانە هەندێکیان ئەوانەن لە سایەی ڕژێمەکەی ئیوەدا بە بڕوانامەی زانکۆوە بە سادەترین کار و لانی کەمی ڕۆژانەیەک ڕازیەو دەستی ناکەوێت لە کاتێکدا مناڵەکانی خۆتان هێشتا بروانامەکەیان بۆ ئامادە نەکراوە بە بەڕیوەبەری گشتی یاخود وەکیل وەزیر دامەزراوە ، ئەوانە ، ئەوانەن کە باجی کۆمپانیای مۆبایلتان خستوەتە سەر شانیان ئەبێ کارتێکی دە هەزاردیناری بە دوانزەهەزار بکڕن ، ئەوانە ئەوانەن کە هەناسەو حەسەرت بۆ سادەترین و سانا ترین پێداویستی هەڵئەکێشن ، ئەوانە مناڵە تێرو گوپخرو دەستوپەنجە ناسکەکانی ئیوەنین کە کاتێک ئەچن بۆ بازاڕکردن بە فرۆکە لەبزنس کلاس دائەنیشنو لە پاریسو نیۆرکو بەرشەلۆنە لە هۆتێلە حەوت ئەستێرەکان دا ئەبەزن شەویش لە گازینۆ های کلاسەکانو هۆڵە سورەکان ڕۆژ ئەکەنەوە ، ئەوانە بەسکێک تێرو بە دوسک برسین ، بەڕیزان گلەییان لێمەکەن ئەوانە نەوەی دەستی ئێوە و سەردەمی حوکمی ئێوەن ئەگەر ئێوە باش پەروەردەتان بکردنایە بێکارتان نەکردنایە موچەکەی باوکودایکیانتان نەبڕیایە ئێستا بەردیان تێ نەئەگرتن، بەڵکو سنگی خۆیانیان بۆ ئەنان بە گولەوە بەڕۆح ئێوەیان ئەپاراست ئەگەر بچوکترین عەدالەتی کۆمەڵایەتیتان بۆ دەستەبەر بکردنایە، بەڵام کاتێک ئێوە جێوازی چینایەتیتان گەیاندە ئاستی یەک بە هەزارو یەک بە ملیۆن ئیتر مافی گلەیتان نامێنێت ، دوعاخوازم لەوە خراپتر نەبێت ، بەڕێزان ئەوە باش بزانن ڕەنگە هێشتا دەرفەت مابێت بۆ فریاکەوتنی ئەم دۆخە ، هەرچەندە تروسکەی تیانەماوە ڕەنگە دڵخۆشی خۆمان بدەینەوە یان خۆمان بخەڵەتێنین کە چاوەڕوانی چاکسازی بکەین ، با لە خۆمان بپرسین بڵێین کێ چاکسازیمان بۆ بکات ؟ ئەوانەی یپێنچ شەش ساڵ شەڕی ناوخۆیان کرد ، یا ئەوانەی دوژمنی سەرسەختی ئەم میلەتەیان پەلکێشی کوردستان کردو ئەکەن ، یا ئەوانەی نازانن شەفافیەت بەری بەکوێوەیە ، خاوەنی سەدان مەلەفی گوماناویو گریبەستی ژێر بەژێرن، یا ئەوانەی میلەتێک بە گێل ئەزانن یا ئەوانەی چاو لە تاونی ژن کوشتنو ڕۆژنامەنوس کوژ ئەپۆشن ، یا ئەوانەی هیچ شکۆیەکیان بۆ دەسەڵاتی دادوەری نەهێشتەوە یا ئەوانەی دەرگای پەرلەمانیان کڵۆم کردو شکۆی گەلێکیان نایە ژێر پێڵاوەکانیان ، لە سەرو هەمو ئەمانەشەوە با هیوا بڕاو نەبین ڕەنگە نەسیحەتو ڕێنمایو پێشنیاری ئێمەی نەوێت خۆتان لە ئێمە باشتر ئەزانن چارەسەر چێە و چۆن ئەکرێ خۆتان لە ئێمە باشتر ئەزانن چی خاسەو چی خراوە ، لەکۆتاییدا هیوادارم خۆتان گێل نەکەن ئەوانە ڕۆلەی ئەم نیشتمانەن لە چاکو خراپیان ئێوە بەر پرسن .


رەتکردنەوەی زەنگی بەخەبەرهێنانەوە”ئالەرم” مەترسیدارە – دەنگی کورد\nماڵەوە/تەندروستی/رەتکردنەوەی زەنگی بەخەبەرهێنانەوە”ئالەرم” مەترسیدارە\nرەتکردنەوەی زەنگی بەخەبەرهێنانەوە”ئالەرم” مەترسیدارە\nبەشێک لە خەڵکی بەمەبەستی بە خەبەرهاتن لە بەیانیاندا چ بۆ سەر کاربێت یان بۆ خوێندنگە، زەنگی ئاگادارکردنەوە و بەخەرهاتنەوە لەموبایلەکانیاندا ئەکتیڤ دەکەن، بەڵام زانایان ئاماژە بە مەترسییەکانی چۆنیەتی مامەڵەکردن لەگەڵ ئەو بەرنامەیە دەکەن.\nماڵپەڕی "بیزنس ئینسایدەر" نوسیویەتی، زانایانی بواری نوستن ئاشکرایدەکەن کاتێک لەڕێگەی مۆبایلەوە بەئاگادێیتەوە و بە چەند جارێک پەنجە بە دوگمەی بێدەنگدا Snooze دا دەنێیت تا چەند خولەکێکی تر بنوویت، زیانی دەبێت چونکە دوای بەئاگاهاتنەوە هەست بە ئارامی ناکەیت و تەواو هۆشدار نابیتەوە.\nبەپێی توێژینەوەکانی پێشتر ئەو کەسانەی کە کاتی زیاتر دەخەون ئەوا زیاتر جەستەیان پشوو وەردەگرێت، کە بە کەسانێکی بەختەوەرتر و داهێنەر تر و زیرەکتر دادەنرێت بەبەراورد بەو کەسانەی کە لە ڕێگەی مۆبایلەوە بەئاگادێنەوە.\nزانایان دەڵێن "فشارکردن و دواخستنی لە خەو هەستان نابێتە ھۆی ئارامی و تەندروستیت، بوونی چەند خولەکێکی زیادە بۆ خەوتن ھیچ سودێکی نییە بەڵکو زیانی تەندروستیشی دەبێت، هەربۆیە ئامۆژگاری خەڵکی دەکەن کاتێکی دیاریکراو بۆ نووستن و بە ئاگاهاتنەوە دابنێن تا زیاتر هەست بە ئارامی و پشوو بکەن."\nلە کۆتای توێژینەوەکەدا هاتووە دواخستنی لەخەو هەستان و مانەوە بۆکاتێکی زیاتر لە جێگەی نووستن کاریگەری لەسەر هۆڕمۆنی نووستن دەبێت و خەوی قوڵت دەستناکەوێت، ئەمەش واتلێدەکات بەبەردەوامی هەست بە خەواڵوی بکەیت و وابزانیت پێویست بە خەوی زیاترە، کە زانایان بە خراپترین هەستی دادەنێن لە مرۆڤدا.


ئاگاداری/ جێژنی ٢ی ڕێبەندان لە وڵاتی فەنلاند بەڕێوە دەچێت\nزایینی: ١٨-٠١-٢٠١٧ - هەتاوی: ١٣٩٥/١٠/٢٩ - ١٠:٥٧ تاران قه‌باره‌ی فۆنت:\nکوردستان میدیا: کۆمیتەی حیزبی دێموکراتی کورستانی ئێران لە وڵاتی فەنلاند، جێژنی ٢ی ڕێبەندان بەڕێوەدەبات.\nکۆمیتەی حیزبی دێموکراتی کورستانی ئێران لە وڵاتی فەنلاند، ڕێوڕەسمێکی بەشکۆ بە بۆنەی جێژنی ٢ی ڕێبەندان ٧١ـەمین ساڵڕۆژی دامەرزانی کۆماری کوردستان بەڕێوە دەبات.\nکۆمیتەی حیزبی دێموکراتی کورستانی ئێران/ فەنلاند


بیلسترۆم داوای ئه‌نجوومه‌نی ئه‌ورووپا ڕه‌ت ده‌کاته‌وه - Radio Sweden Kurdish - رادیۆی سوید Radyoya Swêdê | Sveriges Radio\nبیلسترۆم داوای ئه‌نجوومه‌نی ئه‌ورووپا ڕه‌ت ده‌کاته‌وه\nبڵاو کرایه‌وه torsdag 18 februari 2010 kl 14.05\nوه‌زیری کۆچ توبییاس بیلستریۆم له‌م باره‌یه‌وه ده‌ڵێت که‌س گومانی له‌وه نییه که بارودۆخه‌که‌ی ڕۆمه‌کانی ئه‌ورووپای ڕۆژهه‌ڵات ده‌شێت زۆر ناهه‌موار بێت، هه‌ر بۆیه زۆر گرنگه ڕێوڕه‌سمێکی دادپارێزانه هه‌بێت که هه‌ر دۆخی هه‌ر که‌سێک به‌جیا هه‌ڵسه‌نگێندرێت. به‌ڵام ئه‌گه‌ر یاسایه‌کی تایبه‌ت به‌م بواره دابهێنرێت نازانم چۆن که‌ڵکی بۆ که‌سی تاک ده‌بیت.\nبه‌پێی کۆمیساریای باڵای ڕێکخراوی نه‌ته‌وه یه‌کگرتووه‌کان بۆ پرسی کۆچبه‌ران ـ UNHCR ـ سوێد زۆربه‌ی کۆچهێنه‌کان بۆ کۆسۆڤۆ ده‌نێرێته‌وه. توماس هاممه‌ربه‌ری که له ئه‌نجوومه‌نی ئه‌ورووپا کۆمیسه‌ری مافه‌کانی مرۆڤه، داوای وایه که سوێد ئیتر کۆچهێن به‌گشتی نه‌نێرێته‌وه بۆ کۆسۆڤۆ. هه‌ینیی ڕابردوویش که له سه‌ردانی دوو ئۆردوگای ڕۆمه ئاواره‌کانی باکووری کۆسۆڤۆ بوو، که ژیانێکی ناهه‌مواریان لێدا به‌سه‌ر ده‌به‌ن، به ئاوڕووچوون دانا و به پێویستی گرت سوێد چیتر په‌ناخوازی وا نه‌گێڕێته‌وه و گوتی ئه‌مه مایه‌ی ڕێسواییه که به به‌ر چاوی لایه‌نه نێونه‌ته‌وه‌ییه‌کانه‌وه ڕووی داوه.\nدیاره بارودۆخی ڕۆمه‌کان له کۆسۆڤۆ زۆر ناهه‌مواره و نیشته‌جێی ئۆردوگای وان که مه‌رجی بنه‌ڕه‌تیی ژیانی لێ دابین نه‌کراوه، سه‌ره‌ڕای ئه‌م ڕاستییه سوێد به‌و وڵاته‌ی یه‌کیه‌تیی ئه‌ورووپا داده‌نرێت که ساڵی پار زۆرترین په‌ناخوازی ڕۆمی ڕه‌وانه‌ی کۆسۆڤۆ کردووه‌ته‌وه، ئه‌م جۆره ڕه‌وتاره به لای توماس هاممه‌ربه‌ریی مافه‌کانی مرۆڤه‌وه بۆته دیارده و ده‌ڵیت تا دێت په‌ناخوازێکی زۆری وا بۆ کۆسۆڤۆ ڕه‌وانه ده‌کرێته‌وه ڕه‌وانکردنه‌وه‌یان به‌و به‌ڵێنه‌وه گرێ دراوه که یه‌کیه‌تیی ئه‌ورووپا له‌مه‌ولا ڤیسه له خه‌ڵکی کۆسۆڤۆ به مه‌رج ناگرێت. به‌ڵام گێڕانه‌وه‌ی په‌ناخوازی وا بۆ کۆسۆڤۆ به هه‌ڵه ده‌زانێت که 40% ـی خه‌ڵکه‌که‌ی بێکاره و 10 هه‌زاری ئاواره‌ی ناخۆیه‌تی.\nبه‌ڵام توبییاس بیلستریۆمی ده‌ستگه‌ی کۆچ هیچ بوارێک بۆ ئه‌وه تێنابینێت که بۆ ئاواره کۆسۆڤۆییه‌کانی ئاسان بکات له سوێد بمێننه‌وه و دیاره ئیتر حوکمه‌تی سوێد نییه که بڕێار ده‌دات کام گرۆی نه‌ته‌وه‌یی ڕێی ده‌درێت له سوێد بمێنێته‌وه\nبیلستریۆم ده‌ڵێت دوای ئه‌وه‌ی ڕێوڕه‌سمی یاریده‌دان و پرۆسه‌ی په‌ناخوازیمان گۆڕی و سیستمێکی نوێمان به دادگه‌ی کۆچه‌وه داهێنا ئیتر کار له ده‌ستی حوکمه‌ت ترازا. من خۆیشم ده‌مه‌وێت هه‌موو پرسێک به‌جیا چاوی لێ بکرێت و دیاره به‌پێی هه‌م بۆچوونی خۆم و هه‌م حوکمه‌ت سیستمه‌که‌ی ئێستامان زۆر له‌وه‌ی جاران باشتره.\nله حاڵی حازردا ده‌ستگه‌ی کۆچ و دادگه‌ی کۆچه که بڕیار ده‌ده‌ن کێی ڕۆمه کۆسۆڤۆییه‌کان بۆ وڵاتی خۆی بگێڕدرێته‌وه. ئهبه‌ڵام ده‌ستگه‌که له‌م دواییه‌دا ڕێسای تایبه‌ت به ئاواره‌کانی ئه‌فغانستانی به جۆرێک گۆڕی که ڕێ بۆ زۆربه‌یان خۆش ده‌کات له سوێد بمێننه‌وه چونکه بارودۆخی وڵاته‌که به گرژ و ناهه‌موار ده‌زانێت. به‌ڵام پێ ناچێت هیچ گفتوگۆیه‌ک له‌مه‌ڕ کۆسۆڤۆ به‌گشتی ڕۆمه کۆسۆڤییه‌که ساز درابێت، که له ئۆردوگای وا به‌زۆر نیشته‌جێ کراون خاک و ئاو و ته‌نانه‌ت هه‌واکه‌ی به قه‌ڵایی ـ به قورقوشم ـ ژه‌هراوی بووه و، که کارێکی وای له گه‌وره‌ساڵانی کردووه له ته‌مه‌نی ڕاستینه‌ی خۆیان به ته‌مه‌نتر دیار بن و منداڵانی تووشی فه‌رامۆشی ببن. وه‌ک نشینگه‌یش هه‌ر له که‌وێڵی دار و ته‌نه‌که پێک هاتووه. ئه‌مه به لایێکه‌وه به‌ڵام ڕۆمه‌که‌ی ئه‌و ئۆردوگایه نازانن چه‌ندیان لێێاندا پێ ده‌چێت و داهاتووی منداڵانیان چی ده‌بێت.


شام شه‌ریف نییه …. عه‌فان ئه‌حمه‌د – Denegkan\nشام شه‌ریف نییه …. عه‌فان ئه‌حمه‌د\nbydengekan\tJuly 6, 2012\tگشتی\nساڵانێكه (شامی شه‌ریف) له‌بیرماندا ده‌زرنگایه‌وه، كه‌چی ئێستا سه‌لمێنرا كه وانه‌بوو.شام ئه‌و وڵاته‌ی ساڵانێك جێی شارستانی و پێكدادانه كلتورییه‌كان، ئه‌و شامه ساڵانێك له‌نێوان هه‌ردوو قاره‌ی ئاسیا و ئه‌وروپا ببوره سه‌نته‌ری بازرگانی و هێنان و بردنی كاڵا و شمه‌ك و ته‌نانه‌ت كاریگه‌ربوونی فه‌رهه‌نگه‌كانی رۆژهه‌ڵات و رۆژ ئاوا، ئه‌و شامه ساڵانێك له‌رێیه‌وه چه‌ندان گه‌ریده و رۆژنامه‌نوس ده‌هاتنه وێنده‌ر و له‌وێڕا گوره‌زریان به‌م دیوی دنیادا ده‌كرد، كه‌چی ئێستا په‌پوو ئه‌خوێنێ!خه‌ریكه په‌ند و قسه كلتووری و نه‌سته‌قه‌كانی باو باپیرانمان كاڵ ببنه‌وه له‌رووی ماناوه، هه‌رچه‌ند ده‌یهێنم و ده‌یبه‌م باوه‌ر به‌وه ناكه‌م كه شام شه‌ریف بێت، شام شه‌ریفبوو تا ئه‌وكاته‌ی كه به‌رامبه‌ر كه‌سێكێی زاڵم و خوێنمژی وه‌ك (به‌شار شێر)دا وه‌ستانه‌وه، شه‌ریفبوون تا ئه‌و كاته‌ی په‌یكه‌ره زل و بێ مانكانیان شكاند و له‌پێش چاوی منداڵان و مێییه‌نه‌كانی ئه‌و وڵاته و بێگانه‌كانیش شكێندران، شه‌ریفبوو تا ئه‌و ده‌مه‌ی ویستیان رێ بپێون بۆ به‌ده‌ستهێنانی شه‌ریفی زیاتر و ئازادی زیاتر، به‌شه‌ریف بینیمان تا ئه‌و ده‌مه‌ی ده‌یانویست خوێنی سه‌دان منداڵ له‌پێش دایكیان و خوشكه بچوكه‌كانیان نه‌رژێرێت، تا ئه‌و ده‌مه شام شه‌ریفبوو، كه هه‌ر به‌زیندووی زینده به‌مه‌رگ نه‌كران و وێنه‌یان نه‌گیرا و هه‌ر بۆ پێكه‌نینیش پیشانی هه‌موو دنیایان نه‌ددا.كه ده‌یانوت شام شه‌ریفه مه‌به‌ستیان كورده‌كانی ئه‌وێ بوو یان عه‌ره‌به‌كان یان مه‌به‌ستیان نه‌ته‌وه‌كانی تر بوو، من له‌وه تێناگه‌م، به‌ڵام هه‌سته‌كه‌م عه‌ره‌بكانی كلك و گوێی به‌شار و شه‌به‌حه‌كان شه‌ریف نین، شه‌ریف نین، چونكه شامی نیین، له‌و شامه له‌دایك نه‌بون كه پێمان ده‌وت شه‌ریفه، ئه‌ی كه وانییه ئێستا بۆ شه‌ریف نییه، بۆچی مردنه‌كانیشیان شه‌ریفی نییه، ئه‌ی بۆچی ئه‌و منداڵه شه‌ریفانه ده‌كوژن كه هێشتا له‌نێوان نێربوون و مێبوونی خۆیاندا گومان تاساندوونی؟ ئه‌و كچه جوان و به‌ژن رێكانه بۆ ده‌كوژن ئه‌گه‌ر شه‌ریفن! ئه‌و پیاوه مه‌رد و دایكانه ده‌كوژن كه شه‌وێ ده‌خوازن وه‌كو دایكی من و تۆ و ئه‌نیش شه‌وگارێكی جوان به‌رێكان! ئه‌گه‌ر شه‌ریفونایه خوێنی مرۆڤ هێنده هه‌راج نه‌ده‌كرا؟ ئه‌گه‌ر شه‌ریفبونایه هێنده هه‌واڵتان له‌سه‌ر ئه‌و وڵاته شه‌ریفه نه‌خوڵقاند كه ساڵانێكبوو زه‌یتونی به‌رهه‌م ده‌هێنا و ئۆتۆمبێلی لێ ده‌هاته هه‌رێم و كچی جوان و سه‌ماكه‌ری قژ درێژی لێ بوو.ئه‌و رۆژه‌ی ئه‌و پیاوه درێژه هاته سه‌ر ته‌ختی كورسی، من شه‌ریفیم له‌و كه‌سه نه‌ده‌دی، ئا لێره‌دا له‌قسه‌یه‌كی خۆم په‌شیمان ده‌بمه‌وه و ده‌ڵێم: قسه‌ی پێشینان راستن كه ده‌یانوت: درێژ و گێل، ئاخر شه‌ریفی له‌به‌شاردا ئه‌ده‌سه‌دییه؟ ئه‌و شێره هیچ سودێكی له‌روخان و له‌ناوچوونی براكه‌ی عێراق نه‌بینی كه به‌كۆڵێ ریشه‌وه له‌ژێرخانێكی پیره‌ژنێكدا هێنایانه ده‌ره‌وه و به‌په‌تیانه‌وه كرد، ئه‌و درێژه پێی وایه كوشتن هێنده جوانی پێده‌به‌خشێ كه ره‌نگه شه‌ریفتری بكات، ئاخر ده‌یه‌وێ شه‌ریفی شامه‌كه‌ی له‌ره‌ه‌نگی ناوه‌وه‌ی شامیدا ببینێته‌وه كه سورێكی جوانه‌وه و بۆ خواردنیش شیاوه، نازانێ كه ئه‌و سورییه‌ی كه له‌و شامه‌دا ده‌رژێ بۆ خواردن به‌كه‌ڵك نایه، ئه‌و سورییه مرۆڤ ده‌گرێنێت.\nئه‌ی وڵاتانی دنیا بۆ هێنده به‌ترس و له‌زره‌وه مامه‌ڵه له‌گه‌ڵ رژانی ئه‌و هه‌موو خوێنه ده‌كه‌ن، خۆ به‌شار كیمیاوی نییه؟ خۆ به‌نیاز نییه كوره ئه‌تۆمییه‌كانی بۆ مه‌به‌ستی جه‌نگ به‌كار بهێنێ؟ خۆكۆریای باكوری نییه كه پشت به‌خۆی و هێزی خۆی و كرێكاری خۆی و فكری ماركسی ببه‌ستێ؟ خۆ به‌شار له‌ئه‌رجه‌نتین و ئه‌مریكای لاتین نییه و كاسترۆش ناناسێ؟ خۆسعودییه نییه تا مالێ موسوڵمانان بێ؟ خۆ توركیا نییه تا هاوپه‌یمانێكی سه‌رسه‌ختی ئێران بێت؟ چییه گرفته‌كه بۆ هێنده بێ شه‌رمن به‌رامبه‌ر شكانی شه‌ره‌فی شامی شه‌ریف؟ نه‌وتی نییه؟ یان هێزی كاری كه‌مه؟ چاو و قژیان جوان نیین؟ یان كه‌مه‌ر باریك نین؟ من پێم وایه كێشه‌كه كورده و نابێ سوریا وه‌كو هیچ كام له‌میسر و لیبیا و یه‌مه‌ن و تونس برخێ، ئاخر ئه‌و وڵاتانه لای ئێمه شه‌ریف نه‌بوون، چونكه باو باپیرانمان به‌شه‌ریفیان نه‌ده‌زانین و هه‌ر شام شه‌ریفببوه، ئه‌گه‌ر سوریا بروخێ ترسی سه‌ربه‌خۆیی كوردستان دنیا دای ئه‌گرێ، كورد ئێستا له عێراق ماره‌یه و له‌توركی هێزه و له‌سوریا (ئه‌گه‌ر بروخێ) شه‌ریفتر ده‌بێ و له‌ئێرانینش چانسی نێوده‌وڵه‌تی ماویه‌تی بۆ به‌هێزبوونی، من هه‌سته‌كه‌م شه‌رم كردن له‌روخانی ئه‌سه‌د شه‌رمركدنی له‌كورد و مافێك كه به‌هه‌زاران ساڵه لێی داگیركراوه و ناكرێ ببێته شه‌ریفێك و ئاڵاو وئه‌ندامی هه‌بێت له‌و نه‌ته‌وه یه‌كگرتوانه‌ی كه هه‌میشه وه‌ك ئابروچونێكی نێوده‌وڵه‌تی لێی ده‌ڕوانم، ئاخر ئه‌وان ده‌ڵێن ئه‌گه‌ر وابێت كورده‌كان ده‌بنه ژماره‌یه‌كی زۆر باش له‌رۆژهه‌ڵاتی ناوه‌راست و (نه‌خشه نوێكه‌ی رۆژهه‌ڵاتی ناوه‌راست)مان لێ تێك ده‌ده‌ن، كه كوردانی سوریاش بونه هێز و ژماره ئیدی شه‌قامی كوردی زیاتر و به‌رفراوانتر ده‌بێت و ئیدی فیستیڤاڵه كلتورییه‌كانیشمان به‌جۆشتر و جوانتر ده‌بن و ده‌بینه‌وه نه‌ته‌وه‌یه‌ك كه به‌ره‌و به‌ده‌ستهێنانی مافه‌كانمان هه‌نگاو ده‌نێین. ئه‌و شه‌رمه نێو ده‌وڵه‌تییه هه‌ر ئێستا هه‌ستی پێناكرێ، من له‌ئه‌نفالی باشووردا ئه‌و ئابروچونه نێوده‌وڵه‌تییه‌م هه‌ست پێكردووه و ئێستاش ئه‌نفال هه‌ر ئه‌نفاله و به‌عس هه‌ر به‌عسه ته‌نها خاكه‌كه‌چه‌ند مه‌ترێك لێكه‌وه دووره.\nله‌لایه‌كی تره‌وه بێ نه‌وتی ئه‌و شامه ده‌سته‌وه‌ستانی رۆژئاوا و نه‌ته‌وه‌یه‌كگرتووه‌كانی سپی كردووه و ئه‌ترسن بمرن له‌برسا، ئاخر به‌ژه‌وه‌ندی له‌ته‌وێڵێ هه‌موو رۆژئاواییه‌كدا نوسراوه جگه له‌ئۆباما، چونكه له‌سه‌ر كاغه‌ز نوسراوه و له‌گیرفانییه‌تی، سه‌رنج بده‌ن زۆر به‌كه‌می ده‌ست به‌گیرفانه‌كانیدا ده‌كات، به‌رده‌وام ده‌ستی به‌رزكردووه‌ته‌وه، من له‌وه تێ ئه‌گه‌م كه بۆچی ده‌ست به‌گیرفانیدا ناكات.ئه‌م ئێرانه حیجابییه‌ی لای خۆشمان په‌یتا په‌یتا پشتگیرییه به‌هه‌شتیه‌كانی بۆ ئه‌سه‌دێكی كافر و به‌عسی ده‌نێرێت كه ساڵانێك له‌م عێراقه خێر له‌خۆ نه‌دیوه‌دا له‌گه‌ڵی جه‌نگا و تائێستاش گرفتی له‌گه‌ڵی هه‌یه و ئێستاش ئه‌گه‌ر شقارته‌مان بۆ نه‌نێرێ لێره ئاگر نامرێته‌وه، ئێرانیش له‌م به‌ینه‌دا ملی قوت كردوه‌ته‌وه بوته موی لوت بۆ رۆژ ئاوا و شۆرشگێره ریش درێژه‌كانی شام، من ئه‌زانم ده‌ستبه‌ردای نابێت تا رۆژئاوا كه‌مێك له‌داواكاری و زه‌خته نێوده‌وڵه‌تی و ئابوریی و دیبلۆماسییكانی له‌سه‌ر سوك و پوك نه‌كه‌ن، ئه‌وه با ئه‌و صینییه چاو بچوكانه‌ش له‌ولاوه بوه‌ستێت كه جارجار وته‌بێژه‌كه‌یان له‌به‌رده‌م ژماره‌یه‌ك له‌رۆژنامه‌نوساندا رای ده‌گه‌یه‌نێت: ئه‌بێت ته‌داخولی نێوده‌ڵه‌تی كاریگه‌ری خراپی نه‌بێت له‌سه‌ر ره‌وشی ناوخی سوریا و پێویسته سورییه‌كان كێشه‌كانی خۆیان چاره‌سه‌ر بكه‌ن و كێشه‌ی سوریا كێشه‌یه‌كی ناوخۆییه، وه‌ك بڵێی كێشه‌ی عێراق كێشه‌یه‌كی نێوده‌وڵه‌تی بوو، جه‌نابی روسه‌كانیش روسیانه لێ ئه‌خوڕن و سه‌رسه‌ختانه به‌رگری له‌م به‌شاره شێره ئه‌كه‌ن، وه‌ك بڵێی هه‌نگوینیان له‌قڵۆری داردا دزیبێته‌وه، ئه‌ڵێی هاوپه‌یمانییه‌كی نهێنی جیهانی له‌سوریادا دژ به‌ئه‌مریكا و رۆژئاوا دروست ده‌بێت، وه‌ك: هاوكێشه‌ی ئێران، سوریا، چین، روسیا… به‌رامبه‌ر به‌و ئه‌مریكایه‌ی كه سه‌رۆكه‌كه‌یان له‌باسكت بۆڵێكدا به‌جلی ژێره‌وه ده‌ر ده‌كه‌وێت، یان له‌گه‌ڵ سه‌رۆك وه‌زیرانی به‌ریتانیادا سه‌رقاڵی تێنس ده‌بن.هیچ منی نه‌كوشتووه ئه‌و عه‌ره‌بانه نه‌بێت كه به‌نه‌عله‌وه له‌كۆمكاری عه‌ره‌بیدا دائه‌نیشن و (ئیجتیماع) ده‌كه‌ن له‌سه‌ر (قه‌زییه‌ی) سوریا، هه‌رچه‌ند یه‌ك دوو هه‌وڵیاندا، به‌ڵام به‌خوا نه‌یاندابایه باشتربوو، باشتربوو كه هێنده ره‌وشه‌كه‌یان درێژكردوه‌ته‌وه وه‌ك بڵێی له‌سوریا كێشه‌ی هاتوچۆ هه‌یه نه‌ك كێشه‌یه‌ك هه‌یه رۆژانه خوێن ده‌ڕژێت، دوای ئه‌وه له‌گه‌ڵ ئه‌و بانكی مۆنه ده‌ستیان تێكه‌ڵكرد و كابرا ره‌شه‌كه‌یان نارده سوریا وه‌ك نێردراوی هه‌ردوولا، كۆفی ئه‌نان كه هاته لای به‌شاری ئه‌سه‌د، هیچ دڵخۆشییه‌كی به‌جیهان رانه‌گه‌یاند، ترسم هه‌یه كه قیامه‌ت له‌سوریا هه‌ستێ، له‌كیچشه‌ی سوریادا ئابروی نێوده‌وڵه‌تی چوو، له‌وشێنێك چوو كه شه‌ریفبوو\nPrevious هەموو زستانێ سێ ڕەنگ ماچ دەکەم\nNext چیرۆكی خۆشه‌ویستی … محه‌مه‌د كوردۆ


به ڤیدیۆ.. ساتی هه‌وڵدانی سه‌ربازه ئێرانییه‌كان بۆ هه‌ڵدانی فڕۆكه‌ی بێ فڕۆكه‌وان به‌ره‌و ئیسرائیل\nسوپای ئیسرائیل گرته‌یه‌كی ڤیدیۆیی بڵاوكرده‌وه، كه وه‌ك ئاماژه‌ی پێداوه، ئه‌وانه‌ی له دیمه‌نه‌كانی ئه‌و گرته‌یه‌دا ده‌رده‌كه‌ون، ژماره‌یه‌ك چالاكوان و سه‌ربازی ئێرانین و ده‌یانه‌وێت له رێگه‌ی هه‌ڵدانی فڕۆكه‌ی بێ فڕۆكه‌وانه‌وه له ناو خاكی سووریا، ئیسرائیل بكه‌نه ئامانج.\nبه گوته‌ی راگه‌یه‌ندراوه‌كه‌ی سوپای ئیسرائیل، "ئه‌و گرته ڤیدیۆیه هه‌وڵه‌كانی چالاكوانانی ئێران پشتڕاست ده‌كاته‌وه، كه ده‌یانه‌وێن له گوندی عه‌رنه له ناو خاكی سووریا فڕۆكه‌یه‌كی بێ فڕۆكه‌وان ئاراسته‌ی ئیسرائیل بكه‌ن".\nسوپای ئیسرائیل جه‌ختیش ده‌كاته‌وه، هێزه‌كانیان توانیویانه ئه‌و هه‌وڵه‌ی ئێرانییه‌كان پووچه‌ڵ بكه‌نه‌وه، به‌ڵام رۆژی شه‌ممه‌ش سه‌ربازه ئێرانییه‌كان دووباره پلانیان بۆ ئاراسته‌كردنی فڕۆكه بێ فڕۆكه‌وانه‌كه داڕشته‌وه، له‌گه‌ڵ ئه‌وه‌شدا جارێكی دیكه‌ش هێزه‌كانی ئیسرائیل شكستیان به هه‌وڵه‌كه هێنا.\nرۆژی شه‌ممه سوپای ئیسرائیل رایگه‌یاند، فڕۆكه‌كانیان چه‌ند پێگه‌یه‌كیان له ده‌وروبه‌ری دیمه‌شق كردووه‌ته ئامانج و توانیویانه شكست به هێرشێكیش بهێنن، كه له ناو خاكی سووریاوه بۆ سه‌ر ئیسرائیل پلانی بۆ داڕێژرابوو.\nهه‌روه‌ك سوپای سووریا رایگه‌یاند، دژه مووشه‌كه‌كانیان چه‌ند مووشه‌كێكی ئیسرائیلیان له ئاسمانه‌وه ته‌قاندووه‌ته‌وه، كه ئاراسته‌ی ناوچه‌كانی باشووری سووریا كرابوون.\n02 مه‌كته‌بی سیاسی یه‌كێتی بۆ تاوتوێكردنی چه‌ند پرسێك كۆده‌بێته‌وه\n03 دواى ساڵێك گرژی و ناخۆشی شه‌ڕ له‌نێوان دانيشتووانى دوو گوند سه‌رهه‌ڵده‌داته‌وه\n04 پارتی له سلێمانی: به‌رپرسیارێتی پاراستنی گیانی ئه‌ندامان و ئاسایشی باره‌گاكانمان له ئه‌ستۆی هێزه ئه‌منییه‌كانه\n06 هاووڵاتییەکی دانیشتووی هەولێر لە ئاکرێ خنکا


موقته‌دا سه‌در سه‌ردانی ئه‌وروپا ده‌كات - ئاوێنه\nموقته‌دا سه‌در سه‌ردانی ئه‌وروپا ده‌كات\nبڕیاره له داهاتوویه‌كی نزیكدا موقته‌دا سه‌در، ڕێبه‌ری ڕه‌وتی سه‌در، سه‌ردانی چه‌ند وڵاتێكی ئه‌وروپا بكات, ئامانج له سه‌ردانه‌كه‌ی سه‌در بانگهێشتكردنی كۆمپانیاكانی ئه‌و وڵاتانه‌یه بۆ به‌شداریكردن له ئاوه‌دانكردنه‌وه‌ی ناوچه زیان لێكه‌وتوه‌كانی عێراق.\nئاوێنە: ڕۆژنامه‌ی ئه‌لحه‌یاتی چاپی له‌نده‌ن له‌زاری سه‌رچاوه‌یه‌كی نزیك له موقته‌دا سه‌دره‌وه، بڵاویكرده‌وه، له داهاتوویه‌كی نزیكدا ڕێبه‌ری ڕه‌وتی سه‌در سه‌ردانی فه‌ره‌نسا، به‌لجیكا، ئه‌ڵمانیا، ئیتالیا و ڤاتیكان ده‌كات و له‌گه‌ڵ به‌رپرسانی باڵای ئه‌و وڵاتانه‌دا كۆده‌بێته‌وه.\nبه‌وته‌ی ئه‌و سه‌رچاوه‌یه، ئامانج له سه‌ردانه‌كه‌ی سه‌در بۆ ئه‌وروپا، كرانه‌وه‌ی عێراقه به‌ڕووی وڵاتانی جیهان و بانگهێشتكردنی كۆمپانیاكانی ئه‌و وڵاتانه‌یه بۆ وه‌به‌رهێنان و به‌شداریكردن له ئاوه‌دانكردنه‌وه‌ی ناوچه زیان لێكه‌وتوه‌كانی عێراق.\nسه‌در له ماوه‌ی ڕابردوشدا سه‌ردانی سعویه و ئیماراتی كرد.


ڕووسیا بانگه‌شه‌ی ئێران ده‌کات پێشنیاره‌کانی ووڵاتانی ئه‌وروپی قبوڵ بکات\nڕووسیا بانگه‌شه‌ی ئێران ده‌کات، پێشنیاره‌کانی ووڵاتانی ئه‌وروپی قبوڵ بکات و چالاکیه‌کانی پیتاندنی یۆرانیۆم ڕابگرێت.\nڕۆژی سێشه‌ممه ، وه‌زیری ده‌ره‌وه‌ی ڕووسیا سێرجی لاڤرۆڤ له کوێت گوتویه‌تی ئه‌و هیواداره ئێران ئه‌و پێشنیارانه قبوڵ بکات و هاوکاری ئاژانسی ووزه‌ی ئه‌تۆمی نێونه‌ته‌وه‌یی بکات.\nبه‌ڕێز لاڤرۆڤ گوتیشی که‌وا خوازیاره کۆبونه‌وه‌که‌ی ڕۆژی چوارشه‌ممه‌ی هه‌ر پێنج ئه‌ندامه هه‌میشه‌ییه‌که‌ی ئه‌نجومه‌نی ئاسایشی نه‌ته‌وه یه‌كگرتووه‌کان له‌گه‌ڵ ئه‌ڵمانیا به گه‌یشتن به ڕێکه‌وتنێک له‌سه‌ر ئه‌و پێشنیارانه کۆتایی بێت که به مه‌به‌ستی کۆتایی هێنان به بن به‌ستی مه‌سه‌له‌ی ناوه‌کی ئێران ئه‌نجام ده‌درێت.\nهه‌فته‌ی ڕابردوو، ئه‌ڵمانیا و فه‌ره‌نسا و به‌ریتانیا پێشنیازێکی بازرگانی و یارمه‌تی ته‌کنه‌لۆژییان پێشنیار کرد. ڕاپۆرته‌کانی ده‌زگاکانی میدیاش ده‌ڵێن هه‌ر سێ ووڵات گفتوگۆیان له‌سه‌ر مه‌سه‌له‌ی متمانه‌دان به ئێران کردووه بۆ ئه‌وه‌ی له لایه‌ن ئه‌مریکاوه هێرشی نه‌کرێته سه‌ر، هه‌روه‌ها ئه‌گه‌ری یارمه‌تیدانی ئێران له دامه‌زراندنی ده‌زگای ریاکته‌ری ئاوی سوک بۆ ووزه‌ی ناوه‌کی له ووڵاته‌که‌یدا.\nکۆبونه‌وه‌که‌ی ڕۆژی چوارشه‌ممه له له‌نده‌ن به‌ڕێوه ده‌چێت و تیایدا وورده‌کارییه‌کانی ئه‌و پێشنیازانه باس ده‌کرێن.\nبه‌ڵام پێشتر، ئێران ئه‌و پێشنیازانه‌ی ڕه‌تکرده‌وه و گوتی واز له پیتاندنی یۆرانیۆم ناهێنێت.\nهه‌روه‌ها وه‌زیری ده‌ره‌وه‌ی ڕووسی له میانه‌ی کۆنگره‌یه‌کی ڕۆژنامه‌وانیدا و پاش کۆبونه‌وه‌ی له‌گه‌ڵ وه‌زیری ده‌ره‌وه‌ی کوێتی موحه‌ممه‌د ئه‌لسوباح گوتی ڕووسیا پشتگری له به‌کارهێنانی کرداری له‌شکری له دژی ئێران ناکات.


ئاسایشی هەولێر وەڵامی كۆمەڵی ئیسلامی دەداتەوە – تۆڕی میدیایی خەڵک\nئاسایشی هەولێر وەڵامی كۆمەڵی ئیسلامی دەداتەوە\n2019/12/16 - 5:16 PM\nبەڕێوەبەرایەتی گشتی ئاسایشی هەولێر، وەڵامی لێدوانی بەرپرسێكی باڵای كۆمەڵی ئیسلامی دەداتەوە، كە ئاماژەی بە ئەشكەنجەدانی ئەندامانی كۆمەڵ كردبوو لەلایەن ئاسایشەوە.\nبەڕێوەبەرایەتی ئاسایشی هەولێر لە ڕوونكردنەوەكەیدا ڕایگەیاندووە، “دوای بەدواداچوونیان لەسەر قسەكانی (محمد حكیم) ئەندامی مەكتەبی سیاسی كۆمەڵی ئیسلامی، سەبارەت بە لێدان و ئەشكەنجەدانی ئەندامانیان لە ئاسایش و دوای پەیوەندی كردن بە خودی بەڕێزیان، دەركەوت ئەو حاڵەتانەی باسی كردوون، لە هەولێر ڕوویان نەداوە و سایتی خەندان بەمەبەست ئەمەی باسكردووە، كە ڕووداوەكە لە هەولێر بووە و و وروژاندنی ئەم بابەتەش مەبەستدار بووە”.\nئاسایشی هەولێر دەڵێت: “سایتی خەندان دەبوایە ڕەچاوی ئیتیكی رۆژنامەوانی بكردبایە و پێش بڵاوكردنەوەی ئەم هەواڵە بەم شێوازە، ڕای بەڕێوەبەرایەتی گشتی ئاسایشی هەولێری وەربگرتبایە”.\nهەر لە ڕوونكردنەوەكەی بەڕێوەبەرایەتی ئاسایشی هەولێردا هاتووە، “هاوتەریب لەگەڵ پاراستنی خەڵك و خاكی هەرێمی كوردستان، كارەكانیان لە چوارچێوەی یاسا و بەپێی بنەماكانی مافی مرۆڤ، بەجێ دەگەیەنن”.\nبەڕێوەبەرایەتی ئاسایشی هەولێركۆمەڵی ئیسلامی\nپەڕلەمانی عیراق وەڵامی بەرهەم ساڵح دەداتەوە\nهاتووچۆی هەولێر بڕیارێك بۆ بەشێكی شۆفێران دەردەكات\nڕێواز فایەق؛ لەسەر هەڵگرتنی پارێزبەندی پەڕلەمانتاران هاتەدەنگ\nبۆ هێوركردنەوەی گرژییەكان پەیامێك ئاڕاستەی مەسرور بارزانی و لاهور شێخ جەنگی دەكرێت


ڕۆژهه‌ڵاتی ناوه‌ڕاست, ٣٠ ی مانگی سێ ٢٠١٩\nشه‌ممه ٣٠ ی مانگی سێ ٢٠١٩\nڕۆژنامەیەک: کاربەدەستێکی ئیمارات داوای کرانەوە بە ڕووی ئیسرائیل دەکات\nڕۆژنامەیەکی بنکە لە ئەبو زەبی دەڵێت وەزیری دەوڵەتی ئیمارات بۆ کاروباری دەرەوە گوتویەتی ستراتیژیەتی بایکۆتکردنی ئیسرائیل لە لایەن وڵاتانی عەرەبەوە هەوڵەکانی گەیشتن بە چارەسەر بۆ کێشەی عەرەب- ئیسرائیلی ئاڵۆزکردووە\nکوڕی باڵیۆزی لیبیا لە ئوردن بە کوژراوی لە عەممان دەدۆزرێتەوە\nدەزگاکانی ڕاگەیاندن لە ئوردن دەڵێن تەرمی کوڕی باڵیۆزی لیبیا لە عەممان دۆزراوەتەوە و گولـلەیەک لە سەری دراوە\nئاستی نەخۆشی کۆلێرا لە 2019 دا لەیەمەن رووی لە زیادبوون کردووە\nئاژانسی هەواڵەکانی فرانس پرێس دەڵێت ؛ رێکخراوی نەتەوەیەکگرتوەکان ئەمڕۆ رایگەیاند کە نزیکەی 110 هەزار حاڵەت بە گومانی توشبوونیان بە نەخۆشی کۆلێرا تۆمارکراوە لە سەرەتای مانگی یەکی ئەمساڵەوە، لەوانە 190 یان بە هۆی نەخۆشیەکەوە گیانیان لەدەستداوە لە وڵاتی یەمەنی گرفتاوی بە جەنگ.\nئەگەری بە فەرمی ناسینی دەسەڵاتداری ئیسراێل بە سەر بەرزاییەکانی جۆلان\nسەرۆکی ئەمەریکا کە پيشتر ئورشەلیمی وەک پێتەختی ئیسڕایل بە فەرمی ناسیوە، پينجشەمە لە تویتێک دا گوتی، کاتی ئەوە هاتوە کە بەرزاییەکانی جۆلان وەک بەشێک لە ئیسڕایل بە فەرمی بناسرێت.\nکۆنفڕانسی لایەنگرانی ئیسڕایل بە بەشداری ١٨ هەزار کەس لە واشنگتنی پێتەخت دەستی پێکرد\nئەو کومیتەیە کە لە ساڵی ١٩٦٣دا پێکهات، لە گەڵ دێمۆکڕاتەکان و کۆمارییەکانی کۆنگرێس بۆ بەهێزکردن و پاراستنی پەیوەندییەکانی ئەمەریکا لە گەڵ ئیسڕایل هەوڵدەدات.


کۆدی هەواڵ: 6063\nڕێکەوتی بڵاوکردنەوە: 10:59 - 2022/05/27\nبەپێی هەواڵی کوردپرێس، تورکیا هەڕەشەی کردووە کە هاوشێوەی ساڵەکانی 2018 و 2019 ئۆپەراسیۆنێکی سەربازیی دیکە لەدژی هێزە کوردەکانی سووریا بە ئامانجی دوورخستنەوەیان لە سنوورەکانی تورکیا و فراوانترکردنی ناوچەی ئەمنی باکووری سووریا بەڕێوەدەبات. هەرچەند کە ژمارەیێک لە بەرپرسانی کورد و ئەمریکی هۆشدارییان داوە کە ئەم ئۆپەراسیۆنە بەم زووانە بەڕێوەدەچێت بەڵام فابریێس بالانشە مامۆستای زانکۆ لە لیۆنی فەڕەنسا و شرۆڤەکاری پرسەکانی سووریا لە گفتوگۆ لەگەڵ کوردپرێسدا دەڵێ ئەنجام دانی ئەم هێرشە تا پاش شەڕی ئۆکراینا و بەڕێوەبردنی هەڵبژاردنی تورکیا دوا دەخرێت.\nناوبراو وەڵامی چەند پرسیارێکی کوردپرێسی لەبارەی داهاتووی کوردەکانی سووریا و لێبواردنیان لە سزاکانی ئەمریکا بۆسەر سوورا؛ داوەتەوە.\nکاریگەریی لابردنی سزاکانی ئەمریکا لەسەر کوردەکانی سووریا\nدکتۆر بالانشە لەبارەی لێبووردنی کوردەکانی سووریا لە گەمارۆکانی ئەمریکا بۆسەر سووریا بە کوردپرێسی وت: لەوتەی سزاکانی ئەمریکا بۆسەر سووریا دەستی پێکردووە بابەتی لێبووردنی کوردەکان لەم سزایە باسی لێکراوە. شاندی ئیدارەی خۆسەری کوردستانی سووریا لە واشنتۆن بۆ لێبووردنی کوردەکان لەم سزایان لۆبی کرد و ئەم کارەش ئەنجامی ئەرێنیی بوو. باکووری ڕۆژهەڵاتی سووریا لایەنگری وڵاتانی ڕۆژئاواییە و ئەوەی کە کورد هاوشێوە حکوومەتی ناوەندیی سووریا سزایان بخرێتە سەر کارێکی ئاسایی نییە.\nدەنگۆی کشانەوەی ڕووسیا لە سووریا\nمامۆستاکەی زانکۆی لیۆن 2ی فەڕەنسا لەبارەی ئەو ڕاپۆرتانەی کە لەبارەی کشانەوەی هێزەکانی ڕووسیا لە سووریا بڵاو بووەتەوە وتی: ڕاپۆرتەکان لەمبارەوە دژبەیەکن. لە ڕاستیدا ڕووسیا تەنها 5000 چەکداری لە سووریا هەیە و بەڵێنی ئەوەشی نەداوە هێزی زەوینی بۆ سووریا بنێرێت. بوونی ئەم وڵاتە لە سووریا بەهێزی ئاسمانی و تەکنیکی و تۆپخانەیی سنووردار کراوە. شەڕی ئۆکراینا پێوستیی تورکیا بە کشانەوەی ئەم هێزانە لە سووریا زیاد ناکات. ڕەنگە ڕووسیا ژمارەیێک لە فڕۆکەکانی بۆ ناو خاکی وڵاتەکەی گەڕاندبێتەوە بەڵام هێزەکانی لە سووریا ماون. لەلایەکی دیکەوە ڕووسیا توانای ئەوەی نییە کە پشتگیری هێرشێکی دیکەی حکوومەتی سووریا بکات بۆ پەلاماردانی ئیدلیب چوونکە چەک و مادە تەقەمەنییەکانی بۆ شەڕی ئۆکراینا بەکار دێنێت.\nهەڕەشە نوێکانی تورکیا دژی کوردەکانی سووریا\nدکتۆر بالانشە لەبارەی هەڕەشەکانی ئەردۆغان سەبارەت بە دەستپێکردنی هێرشی نوێ لەدژی کوردستانی سووریا وتی: لەوتەی شەڕی ئۆکراینا و ڕووسیا دەستی پێکردووە، تورکیا زیاتر لە ئەمریکا نزیک بووەتەوە چوونکە ترسی لە ڕووسیا هەیە. تورکیا ڕێگە بە کەشتییەکانی ڕووسیا نادات بەگەرووی بێسفۆردا تێپەڕن و ئاسمانی وڵاتەکەشی بەسەر فڕۆکەکانی ڕووسیادا داخستووە. هاوکاریی نێوان ئەندامانی لوتکەی ئەستانە زۆر کەم بووەتەوە و ئەمەش بە واتای ئەمەیە کە تورکیا هاوشێوەی 2018 و 2019 ناتوانێت بۆ زەبر لێدان لە کوردانی سووریا پشت بە ڕووسیا ببەستێت.\nناوبرا. جەختی لەمەش کردەوە کە تورکیا ئێستاش مکووڕە لەسەر ئەوەی کە یەکینەکانی پاراستنی گەل لە باکووری ڕۆژهەڵاتی سووریا بسڕێتەوە و ناوچەیەکی ئارام بە قووڵایی 30 کیلۆمەتر لەناو خاکی سووریا دروست بکات. بەڵام ئەم ستراتێژیە لەگەڵ ستراتێژیی ئەمریکا بۆ کۆتا کردنی دەستی وڵاتانی دیکە لە سووریا یەکناگرنەوە.\nبۆیەش «سەرەڕای هەڕەشەکانی تورکیا سەبارەت بە هێرشی نوێ لە دژی کوردستانی سووریا، ئەم هێرشە تا پاش کۆتایی هاتنی شەڕی ئۆکراینا و بەڕێوەچوونی هەڵبژاردنی 2023ی تورکیا ئەنجام نادرێت».\nڕێگای دەربازبوونی بەڕێوەبەرایەتیی خۆسەری کوردی لە سووریا\nشرۆڤەکارەکەی پرسەکانی سوورا لەبارەی داهاتووی کوردەکان و بەڕێوەبەرایەتیی خۆسەر بە کوردپرێسی وت: ئەگەر وڵاتانی ڕۆژئاوایی دەیانەوێت پشتگیری لە ئیدارەی خۆسەری کوردستانی سووریا بکەن دەبێت یارمەتی کورد بدەن کە سیاسەتێکی درێژخایەن و تۆکمە کە بەرژەوەندیی کوردی لێدەکەوێتەوە دەست پێبکەن.\nگرینگترین تەوەرەکانی ئەم سیاسەتە زۆر ڕوون و ئاشکرایە. هاوپەیمانی نێودەوڵەتی دەبێت بە فەرمی ڕایبگەیەنێت کە تا ئەو کاتەی کوردەکان و دیمەشق لەسەر خۆبەڕێوەبەری نەگەنە ڕێککەوتن ناوچەکە چۆڵ ناکات و تەنانەت گەرەنتی بە کوردیش بدات. ئەگەر ئەمە نەکرێت کوردەکان ناچاران بیر لەوە بکەنەوە کە بۆ ڕێگری کردن لە هێرشەکانی تورکیا دەبێت پاڵ بە ئێران و ڕووسیاوە بدەن.\nدکتۆر بالانشە ئەمەشی ڕاگەیاند کە مانەوەی هێزەکانی ئەمریکا لە سووریا توانای ئەمەش بە کوردەکان دەدات کە پشت لە ڕووسیا بکەن و ئەمەش بە واتای کۆتایی هاتنی مانەوەی ڕووسیا لەو ناوچەکەیانە.\nمامۆستای زانکۆی لیۆن هەروەها جەخت لە تۆکمەکردنی وابووریی ناوچەی ژێرکونترۆڵی کوردەکانی سووریا دەکات و دەڵێت: ئەمریکا و هاوپەیمانەکانی دەبێت هەوڵ بدەن ناوچەی ژێر کونترۆڵی کوردانی سووریا دۆخێکی ئابووریی باشتری لە ناوچەی ژێر دەسەڵاتی حکوومەتی ناوەندیی سووریا بێت. خۆبەڕێوەبەریی ناوچەکانی باکووری سووریا پێوستی بە نۆژەنکردنەوەی ڕاستەقینەی ئەو ناوچانە هەیە.


چاوان چەند کاتژمێرێک بەر لە گیانلەدەستدانی باسی مردنی کردووە\nزێدنیوز، ناس کورد- شەهرام عەزیز\nچاوان بەهادین، لە ڕۆژێکی ئاساییدا لە پەیمانگای تەکنیکی دوکان ڕۆژەکەی بەسەر برد، دواتر بە ئومێدی سەرەتایەکی نوێ لەگەڵ هاوڕێکانی بەرەو ماڵەوە بەڕێکەوتن، بەڵام هاوڕێکانی بەبێ چاوان چونەوە ماڵی خۆیان، چاوانیش بۆ گۆڕستان بەڕێ کرا.\nدوو ڕۆژ بەر لەئێستا لە ڕێگای دوکان–سلێمانی، پاسێکی خوێندکاران وەرگەڕا و تیایدا جگە لە برینداربوونی چەند خوێندکارێک، چاوان کە خوێندکاری بەشی کارگێڕی بانک بو لە پەیمانگای تەکنیکی دوکان گیانیلەدەستدا، بەوتەی یەکێک لە کچە هاوڕێکانیشی، چاوان چەند کاتژمێرێک بەر لە ڕوداوەکە باسی گیانلەدەستدانی کردووە بە ڕوداوی هاتوچۆ.\nژاڵە عەبدوڵا، کە شایەتحاڵێكی ڕوداوەکە و هاوڕێی نزیکی چاوانە، بە ناس کوردی ڕاگەیاند: “من لە پاسێکی دیکەدا بوم، وەستاین لە بەنزینخانەیەک، بەڕێکەوتینەوە و لە پڕ تەپوتۆزێکی زۆرمان بینی لە پێشەوە، کاتێک نزیکبووینەوە زانیمان یەکێکە لە پاسەکانی هاوڕێکانمان وەرگەڕاوە، سەرجەمیان هاوڕێمان بوون دیمەنێکی زۆر ترسناک بو”.\nمردنی چاوان بۆشاییەکی زۆریان لا دروستدەکات وەک هاوڕێکانی باسیان لێوەکردووە، لەوبارەیەوە ژاڵە عەبدوڵا وتی: “چاوان یەکێک بو لەو کچانەی زۆر کراوە و کۆمەڵایەتی بو، زۆرینەی کات دەم بەخەندە بو، لەگەڵ زۆرینەمان هاوڕێ بو، لەوماوەی پێکەوە بووین نەمبیستوە کێشەی لەگەڵ هیچ کەسێکدا هەبوبێت”.\nبەوتەی ئەو هاوڕێیەی، پێش گەڕانەوەیان بەرەو سلێمانی و ئەو ڕوداوە، کاتێک چاوان لەگەڵ کۆمەڵێک هاوڕێیدا نانیان خواردووە، باسی مردن و بەهەشتی کردووە و وتویەتی: “ئەوەی بە ڕوداوی هاتوچۆ بمرێت ئەچێتە بەهەشتەوە”، چونکە دەڵێن چاوان زۆر لە ڕوداوی هاتوچۆ ترساوە.\nهاوکات سەرچاوەیەکی ئاگادار لە دۆسیەکە بە ناس کوردی ڕاگەیاند: “شۆفێرەکە لە بنکەی پۆلیسی سورداش دەستبەسەرە و ڕاگیراوە، چونکە لە ڕوداوەکەدا گیان لەدەستدان و چەندین بریندار هەن، ئەگەر کەسوکاری ئەو کچەش لێی خۆش بن پێناچێت هەر ئازاد بکرێت بە زویی”.\nلەبارەی هەڵوێستی کەسوکاری چاوان، ناس کورد پەیوەندی کرد بە کەسوکارییەوە، بەڵام ئەوان ئامادەنەبوون لە ئێستادا هیچ شتێک لەوبارەیەوە بڵێن.\nهاوڕێکەی چاوان، کە بینینی دیمەنی ڕوداوەکە توشی ترسێکی زۆری کردبو و لە وتەکانیشی بۆ ناس کورد نەیشاردەوە کە زۆر ترساون و تاساون، هیوای خواست شۆفێران بە وریاییەوە شۆفێری بکەن بۆ ئەوەی ئەو ڕوداوە نەخوازراوانە بەرەو کەمبوونەوە بچن.\nچاوان بەهادین کچە گەورەی خێزانەکەیان بوە، لەدایکبووی ساڵی 1999 بوە واتە تەمەنی 20 ساڵی تێنەپەڕاندووە و ساڵی دووەمی خوێندنی بوە لەو پەیمانگایە.\nتەنها لەماوەی چوار ڕۆژدا لەڕێگای دوکان سلێمانی، لە چەند ڕوداوێکی هاتوچۆدا سێ کەس گیانیان لەدەستداوە، نزیکەی 25 کەسی دیکەش برینداربوون.\nئه‌م بابه‌ته  637 جار خوێندراوه‌ته‌وه


ڕێبوار حەسەن : ئایا ئەمە كۆتاییە یان سەرەتایەكی نوێی ! – WTARIKURD\nپارتی سەوزی سوید مانگی پێنجی ئەمساڵ كۆنگرەی دەگرێت . لە كۆنگرە هەڵسەنگاندنی خۆ گونجاندن و تاوتوێكردنی هەمو پرسە سیاسیەكانی پارتەكەیە لەگەڵ سیاسەتی سۆسیال دیمۆكراتەكان ، واتە ناوەراستی مانگی پێنج هەم سەرەتایەو هەم كۆتایی ، سەرەتای ئەوكەسانەیە كەوەك ئەوەی لەسەر سەهۆڵیكی خزبن ئەگەری ئەوە هەیە بەخێرایی بخزێن و گشت بە‌ها گرنگ و بنچینەییەكانی پارتی سەوزیان لەدەستبكەوێتە سەر زەوی ، بەهایەك كە تاكو ئێستا‌ش هەڵگری بوون ، بەڵام رەنگە ئەوكەسانە پێبنێنە سەر سەهۆڵكە، كە تائێستا لەوكەسانەبن كە خاوەن ئیمتیازو موچەی بەرزن .\nبۆ خاڵی كۆتاییش رەنگە كۆتایی قۆناخێك بێت و سەرەتایی سازشێكی قوڵ بێت ، تا پارتەكە توانای كار و سیاسە‌تی وڵات و پرسی گرنگی لەچنگدا بمێنێتەوە . بەڵام كاتێك سازش كارلەسەر پرسی بنیچەینەیی و روانگەی پارتەكە بكات ، ئەوا ئەوكاتە هەمو بەهای فیكری جیهانبینی پارتی سەوزو ژینگە نەك هەر ون دەبێت ، بەڵكو قۆناخی پێشتر و هەوڵ و ماندوبوونەكان ، دەكاتە مێژوویەكی بەسەر چوو .\nلەرابردوودا سازشی پارتی سەوز لەگەڵ سۆسیالدیمۆكراتەكان زۆرن و زۆر گرانبەها لەسەر پارتی سەوز كەوتوونەتەوە . بۆ نمونە لە ستۆكۆڵم هەرچەندە سۆسیالدیمۆكراتەكان بە‌ڵینی پێچەوانەیان دابوو ، هەمو كۆمپانیای وزەی ستۆكۆڵمیان لەساڵەكانی 1990 فرۆشت هەرچەندە پێشتر بەڵێنی ئەوەشیاندا بوو كەنەیفرۆشن . یان دوایی ئەوەی ڕیفراندۆم كرا بۆ گومرگ لەسە‌ر ئەو سەیارانەی دەچنە ستكۆڵمەوە ، كە وابریار بوو پارەكەی بەكاربێت بۆ باشكردنی هاتوچۆی گشتی لە پاس و شەفەندەفەر ، بەڵام دوایی سازش كردن ئەمەش وادەرنەچوو و دۆران و شكستمان لەسەر تۆماركرد .\nكاتێك پارتی سەوز بەڵینەكەی دۆراند بەرامبەر بە دروستكردنی گرانترین و گە‌ورەترین شەقام كە 21 كیلۆمەتر درێژە و 18 كیلۆمەتری بە تونێلدا دەڕوات ، دەبوو بزانرایە ئەوە پرسێكی گەورەو كاریگەر بوو ، ئێستا لەبەرامبەر ئەم هەموو پاشەكشەیەدا ئەندامان و جەماوەری پارتی سەوز لەچاوەرێی پاشەكشەو دۆراندنی پرسی تردان ، ئەوان بەنیگەرانییەوە لەو هەموو سازشانە دەروانن كە دەخرێنە بەردەم سۆسیالدیمۆكراتەكان ، ئەوان نیگەرانن و نازانن لەئایندەدا سەركردایەتی پارتی سەوزو سۆسیالدیكۆكراتەكان چیان لەبن سەرە ، ئەوەی دیارو ئاشكرایە كۆمەلێك سازش كراوەو بەشێكی زۆر لە ئە‌ندامانی چالاكی خوارەوەش بێئاگان لە روودان و هۆكارەكانی .\nكاتێك لەتاریكدا پارەی ڕێگای ئاسن بەهەدەر دەدرێت ووەك ئەوەی بەڵێن درابوو ئەو پارەیە بەكاربێت بۆفراوانكردنی ڕێگایی ئاسنی نوێ و فراوانكردنی ڕێگای گشتی هاتوچۆ ، بەڵام ئاكام وا نەبوو، ئەم هەمو بەڵینانە بوونەتە بارێگی گران بەسەر شانی پارتەكەوە ، چونكە تاكو ئێستا ئەو قسانە بونەتە بە‌ڵینی بۆش و تەنها وشە بوون و هیچیتر .\nپارەی هاریكاری بوڵاتانی هەژار زۆربەی خراونەتە خزمەتی پەنابەران و هاریكاری نێودەوڵەتی زۆر كەمی كردوە، بەمەش وڵاتانی هە‌ژار زەرەرمەند بون ، ئەمەش بێ بە‌ڵێنی زیاتری ئەو ئۆپۆرتونیستانە دەردەخات كە تەنها دەسەڵاتیان لا خۆشەویستە نەك جێبەجێكردنی بەڵێنەكانی هەڵبژاردن . بەڵێنی دروستكردنی پرۆژەی خانوبە‌رە تاكو ئێستا وەك خۆیەتی وبێخانویی لە زیاد بوندایە ، سیاسەتی خزمە‌تگوزاری ئەو ناوچە چۆڵانەی سوید كە خەڵكێكی كەمی تیادا دەژین ، بونەتە هۆی زیاتر چۆڵكردنی ئەو شارۆچكانە. پێشتر شەپۆلێك لە ئایدو فیكری سەوز هاتو لەپرێكدا نەمان و ونبوون . پۆلیس و ویستگەی بەنزین لەو شوێنانە دیارنەمان، زۆر دوكان و فرۆشیارەكانی ئەوناوچانە لەپارەی نەقدی وەرناگرن ، ئە‌م هۆیانە بوونە هۆی بەرزكردنەوەی مقایسەكانی ژینگە لەسەر ئەو شوێنانە ، پرۆسەی ئۆربانیسرێن ، واتە كۆچی خەڵكی لادێ وشارۆچكەكان چوونەتە دۆخێكی خراپترەوەو ئێستا كۆچ بۆ شارە گەورەكان رۆژانە لە زیادبووندایە ، هەرەها بەڵێنەكانمان لە بواری بازاڕی ئیشدا جێبەجێ نابێت و چیتر سوید نابێتە وڵاتێك وەك نزمترین ئاستی بێكاری لە ئەوروپا چاوی لێبكرێت . بەڵینەكانمان بۆ قوتابخانەكان كە توانای قوتابیەكان لە پرسی ئاڵۆز زیاد بكات تا بتوانن بیركردنەوەی داهێنەرانەیان هەبێت لە‌چاو جاراندا ، ئەمەش زەحمەتە جێبەجێبكرێت ، چونكە تاكو ئێستا بەگشتی ئاستی زانستی بنچینەیی مامۆستایان خراپە . هەروەها كەمی مامۆستا بە هەزارەهایە ، كەمی پەرستاران لە خەستەخانەكاندا بە‌هەمان شێوەیە . ژێرخانی پاكردنەوەیی ئاو و ئاوەڕۆش لە خراپبوندایە .\nلەلایەكی تریشەوە ڕێكەوتنە نوێكانی بازرگانی، ئازادی ئەوروپا بۆتە هۆی زیادبونی هاوردەی ئەو بەروبومانەی لە وڵاتانی هەژار لە بارودۆخێكی زۆر خراپی نزیك لە كۆیلەیی دا بەرهەم دەهێنرێن ، هە‌روەها بەربۆمێكیشن كە هۆڕمۆن بەكارهاتوە بۆ بەرهەمهێنانی گۆشت و كلۆریش لە بەكارهێنانی گۆشتی مریشك . هەمو ئە‌و ڕاو ڕەخنانە‌ی خەڵكی سویدیان لەو كۆنترۆڵی دادگایی نێونەتەوەیی نەگەێشتۆتە شوێنی خۆی و بێكاریگەر بون لە سەر چاكردنی باردۆخی بەرهەمهێنان و بازار .\nلەم رۆژانەشدا كارەساتی پەنابەرەیی زیاتر ئەوەی نیشاندا كە ئەو بەها هە‌ڵئاوساوەی سیاسەتی پەنابەری ئێمە لە ئەوروپا بێپشتیوانە، سیاسەتی پەنابەری پێویستی بەپیداچونەوە هەیە، دیارە ئەمەش دەبێتە هۆی گرفتێكی فرە لایەن لە ئایندەدا، سوید ئێستا لە دۆخێكی زۆر مەترسیدارو سەختی سیاسەتی پەنابەریدایە، ئەو پەنابەرانەی كە ڕەفز وەردەگرن دەیانگەڕێننەوە بۆ ولاتی خۆیان. ئەوكاتە بە‌دوایی مرۆڤی پەنابەری بێئیقامەدا دەگەڕێن، ئەم جۆرە سیاسەتە نوێیەش بەرانبەر پەنابەران وای لێدێت كە پارتە ڕەگەزپەرستە دیمۆكراتە سویدیەكان بكەونە خانەی نەرم ونیانی و بێدەنگییەوە لەچاو سیاسەتی دەوڵەتی ئێستا كە بە‌و شێوەیە بێڕێزی بەمافی مرۆڤ بكرێت. فەشەلێكی روون و دیارە كە سوید مەزنترین وڵاتی وەرگری هاریكاری پارەیی سویدە بۆناوخۆ لەجیاتی ناردنی بۆ هاریكاری وڵاتانی هەژار، واتە ئەوپارەیەی دانرابو بچێت بۆ هاریكاری نویدەوڵەتی لە سوید خۆیدا خەرج بكرێت. ئێستا ئە‌و كەمپی پەنابەرانەی كە باردۆخیان خراپە و فەرامۆشكراون، لەبەرامبەر كاركردن بۆیان بێدەنگ دەكرێن. گرفتی كوتانی مەدەنی ، كچانی قوتابی، نەبونی ژێرخانی تەواو، خواردن و دەرمان لە زۆربەی جیهان كە ناتواننین هاریكاری بكەیین، وادەكات ئێمەی سەوزەكان بخاتە حاڵتێكەوە زۆر كەم ئەركمان هەبێ لەسەر ئاستی ئەوروپای هاوبەش، بەڵام كە ئێمە لە‌پرسە گە‌ورەكاندا كارمان نەبێت واتە سەربەخۆیی خۆشمان لە دەستداوە بە ئەمدام بونمان لە ئەوروپا.\nكاتێك بەڵێنی سیاسیمان لەسەر درۆ وەستابێت و متمانەمان لای دەنگدەرەكانمان بەرەو خوار بروات، وەك دەبینرێت لە زۆربەی پێشبینیكاندا ، ئەوكاتە قسەكەری پارتی سەوز بەرگری لەسیاسەتێك دەكات كە خۆی لە كەناڵی تەلەفزیۆندا بە ڕاشكاوی وتی ئێمە سیاسەتێكی پیس و خراپ و گەمژەیی ( ”skit” ) جێبەجێ كردوە ، بەڵام پاساوەكەی ئەوەیە دەڵێت : ئەگەر پارتەكانی تر بونایە سیاسەتێكی خراپتریان جێبەجی دەكرد ، بۆیە ئێمە لە دەسەڵاتین ، ئەمەش تەواو نیشانەی نەبونی بێ بەرپرسیاریە‌تیە بەرانبەر دیمۆكراسیەتی پەرلەمان و متمانەی حیزبی سەوز بە‌رانبەر بەمتمانەی دەنگدەرەكانی .\nترسی ئەوە هەیە ئەم حاڵەتانە وابكات لە هەڵبژاردنەكانی ئایندەدا هەمو پرسی سیاسی وبەڵینەكانمان لەلای خەڵك لە رەوشێكی بێ باوەری و بێ ئەرزشیدا بمینێتەوە ، واتە پرسەكانمان ببنە پرسی سەرۆكی پارتی چەپ و پارتی ناوەڕاست و ئەوان با‌وەش بۆ پرسەكانمان بكەنەوە .\nدیارە ئایندەش بەندە بەوەی كە سەوزەكان چۆن مامەڵە لە‌گەڵ ئیسلامی ڕادیكالدا دەكەن . بەئاشكرا لە هەندێ مزگەوتی سویدا و لەڕێكخراوەكانیاندا مێشكی گەنجی سوید بە بیری ئیسلامی ڕادیكالی ئیسلامیزم دەشۆرێتەوە ، هاریكاری مادیش لەدامودەزگایی گشتی وەردەگرن ، لەڕێگایی زۆربەی ڕێكخراوەكانی ئیخوانموسلمینەوە .. ئەمە لەكاێكدا ئەردۆگان وەك قسەكەرێكی دیاری ئەو ئاراستەیە بە ئاشكرا وتی ( موسلمانی مۆدیرن و نامۆدێرن نییە ، بەڵكو ئیسلام ئەوەیە كە هەیە ) . ئیخوان موسلمین وداعش بۆ ئایندە هەمان ئامانجی جێگیریان هەیە ، بەڵام بە میتۆدی جیاواز ، واتە جێبەجێكردنی شەریعەی ئیسلامی بە توندوتیژی یان بە هەنگاوی لەسەرخۆو ڕێگای نادیمۆكراسیانە .. بەڵام سەرئەنجام بۆ ئایندە لەئەنجامدا هاوراو یەكن .\nهەڵبژاردنی ئازاد دوای بەهاری عەرەبی ئەم هێزانەی لە وڵاتانی عەرەبی بەهێز كرد و كارەساتی لە ووڵاتانە خوڵقان. هەمان شت لە عێراقیش ڕویدا ، لە‌سەرەتا دەستوری دیمۆكراتی عێراق دانرا ، دوایی نەمانی سەددام وردە وردە لەگەڵ هەڵبژاردنەكاندا دەسەڵاتی سەمتی دینی و مەزهەبی زیادی كرد ، ئیسلام دینێكە خاوەنی ئایدۆلۆژیەكی دیارەو بەوەش كاردەكات . پاڵپشتانی فیكری سیاسی ئیسلامی كوێرانە و بێ باكانە ئەمڕۆ ئەو كاردە كەن ، لەراستیدا دەبێت هانبدرێن تا ئیسلام ڕێگای خۆی لە ڕیفۆرمی دینی بدۆزێتەوە ، بەپێەوانەوە توشی بەریەكەوتنی مەزن دەبێت لەگەڵ بەهای جیهانی ولاتانی ڕۆژئاوادا ، بۆیە ئیسلام دەبێت بروا بەسیاسەتی ڕیفۆرمی كراوە هەبێت بۆ لابردنی ئەو یاسا و بنەمایانەی سنوری حەرام و حەڵاڵەی كە دانراوە و دژ بە مافەكانی مرۆڤە گۆڕانكاری تێدابكرێت بگونجێنرێت لەگە‌ڵ بەها جیهانیەكانی سەردەمدا ، بونمونە نەهێشتنی مارەكردنی كچی مناڵ ، و ئازادكردنی ژنان لە پرۆسەی هاوسەرگیردا ، یان رەوایەتی بەئازارو ئەشكەنجەدانی ژنان .\nهەروەها دەبێت لەوە تێبگەن مانگی ڕەمەزان لەسوید كە ڕۆژی هەندێ وەرزی هەمو ڕۆژەكەیە ، گونجاو نییە وەك ئەوەی ئەوان چاوی لێدەكەن ، بۆیە باشترە موسڵمانان تێبگەیەنرێن لەوەی كە بەڵێنی 72 كەنیزە ( حۆری ) هەرگیز چاوەڕێی ئێمەی موسڵمان ناكات ئەگەر بمرین لە جەنگی جیهادی پیرۆزدا و ئەمە بەپێی یاسای هەندێك وڵات دەبێتە هۆی هاندانی توندوتیژی ، واتە ئەمە بەڵنێكە بۆ ئەمرۆ بێبناغەیە و بەتاڵ و نەشیاوە .\nلەراستیدا پرسیار دەبێت ئەوەبێت ئایا دوایی ئەمان سیاسەتی سەوزی ئێمە چۆن دەبێت ؟ بیرو ئیدیای سەوزەكان زۆرن ، هەروەها شوێنیش هەیە بۆ سۆلۆیداریتێ جیهانی . بۆنمونە بتوانین لەو شوێنانەی پەنابەر دێن لە ڕوی ئابوریەوە زۆنێكی ئازادی بۆ دروستبرێت بۆ كەمی زەریبە لە چەند ساڵیكی سەرەتایی هاتنیاندا وەكو نمونە بۆ ئەوەی زوو بتوانن بێنە ناو بازاڕەوە ، ئەمەش لەو شوێنانەی كە پەنابەر زۆرن لەجیاتی پارەی سۆسیال بكرێتە بریار و یاسای بۆ دەركرێت .\nئەمرۆ لەسوید كێرفی دابەزینی ئابوری زۆر زەق و دیارە ، بۆیە بروا بەوەناكرێت وەك ئەوەی نیشاندراوە كە داهاتی نەتەوەیی سویدی بەرزبێت ، چونكە باری ئابوری بەرەو باشبون نەچوە ، ئەگەر ڕیفۆرمی سیاسی لە پرۆگرامی ئێستای پارتی سەوزدا نەكرێت ، هەموو بەرپرس دەبین لە دروستبوونی فەوزایەك كەبەدڵنیاییەوە خراپ دەبێت بۆ ئایندەی هاونیشتمانانی سوید بەگشتی . دیارە پێشتر هەموان لەسەر ئەوە كۆكبووین كە كەس كاری تێكدەرانەو پشێوی بۆ وڵات نەخوازێت .\nدکتۆر جەبار قادر : زانایه‌کی بابانزاده‌ی له بیرکراو : ئه‌حمه‌د نه‌عیم 1872- 1934 .


مۆڵەتی بیر | حکومەتی هەرێمی کوردستان / سەرۆکایەتی ئەنجومەنی وەزیران\nمۆڵەتی بیری قووڵ دەدرێت بە پێی رێنمایەکانی کە لە بڕیاری ژمارە(١) ساڵی (٢٠١٥) هاتووە بۆ سوود بەرژەوەندی گشتی بيت يان بۆ کەرتی تایبەت پاش وەرگرتنی مۆڵەتەکە دەست دەکرێت بە هەڵکەندنی بیرەکە لە رێگای ئامێرەکانی کەرتی گشتی بۆ سوودی گشتی وە ئامێرەکانی کەرتی تایبەت ئەگەر بۆ کەرتی تایبەت بێت.\nوەزارەتی کشتوکاڵ و سەرچاوەکانی ئاو›بەڕێوەبەرایەتی گشتی سەرچاوەکانی ئاو\nبۆ سوود و بەرژەوەندی گشتی جوتیار لەگەڵ کەرتی تایبەت.\nبە مەبەستی دابینکردنی بڕی ئاوی پێویستی خواردنەوە بۆ شارو شارۆچکە و قەزا و ناحیە و گوندەکان یان سوودی تایبەت چ بۆ پڕۆژەی کشتوکاڵی بێت یان پیشەسازی بچوک بێت .\nهەبوونی پێويستي بە ئاو لەو شوێنى كە داوا دەکرێت چ بۆ کەرتی تایبەت و جووتياران بێت يان بۆ سوودى گشتی مۆڵەتەکە دەدرێت کاتێک شوێنەکە گونجاو و سەرکەوتوو بێت لە رووی هایدرولۆجیەوە بۆ هەڵکەندی بیری ئاو وە بە پیی رێنمایەکانی ژمارە (1) ساڵی (2015) .\n١. تۆماری زەوی و باری پشکداری و مافی بەکارهێنانی زەوی/بیری کشتوکاڵی.\n2. بەڵێنامەکانی بەکار‌ێنانی ئاو.\n3- نووسراوى پارێزگا و فەرمانگەکانی هاتووە لە نڕگە / 14 ی سەرەوە.\nداواکاری لە لایەنی پەیوەندیدار چ کەرتى گشتى یان تایبەت بۆ کەرتى گشتى بۆ مۆلەتى بیر نووسراوى یەکەى ئیداری و پاریزگا بۆ کەرتى تایبەت نووسراوى بەریوەبەرایەتى ئاوى دەورو بەر و بەریوەبەرایەتى ئاوى پاریزگاکان بۆ کەرتى تایبەت داواکاری جوتیار یان خاوەن پرۆژە هەروەها نووسراوى بەریوەبەرایەتیەکانى کە لە خالی (١٣) هاتوون لە گەل هەبوونى بەڵگەى خاوەنداریەتى زەوى چ گرێبەست بێت یان مولک بۆ بیری جوتیاران و پرۆژەى تایبەت گشت بەڵگەکانى پێویستن بۆ ئەوەى کیشەى کۆمەلایەتى و کێشەى شوێن و زەوى دروست نەبێت و بە پێ ی ڕێنمایی بێت\n1. مامەڵەکە لە یەکەی ئیدارەی ناوچەکەوە دەستپێدەکات پاشان بۆ بەرێوەبەرایەتیەکانی ئاوی ژێر زەوی و مامەڵەکە تەواو دەکرێت و بەرز دەکرێتەوە بۆ بەڕێوەبەرایەتی گشتی سەرچاوەکانی ئاو و مؤلەتی پێدەدرێت .\n2. بۆ بیری سوودی گشتی (خواردنەوە و خزمەتگوزاری ) : لە رێی نوێنەرانی گوند دەست پێدەکاتبە قۆناغەکانی بڕگەی ١ ی سەرەوەدا تێدەپەڕێت (دانيشتوان يان كۆمەڵگە ئابووريەكان ) .\n3. بۆ بیری سوودی تایبەت (پرۆژەی کشتوکاڵی –پیشەسازى – هتد) پێویستە لە سنوورى يەکەى\nئيداريەكەى دەست پێبكات و پارێزگا پشتگيری بكات.\nبەخشینى مۆلەتى بیر و کۆتایی بیرەکە (١١٥٠٠٠) بۆ کەرتى گشتى و (٧٥٠٠٠) دینار بۆ کەرتى تایبەت\nتێچوى بیر بە پێی نرخی پرۆژەو بە پێی قووڵی بیرەکەیە کە نرخ لە ئیستادا بۆ هەر مەترێک لە نێوان (٥٠-٧٠) دۆلارە جگە لە نرخی ترومپا و ژووری بیر .\nپاش تەواو كردنی مامەڵەکە ئەگەر هیچ کێشەی نەبێت بۆ ماوەی نزیکەی 30 رۆژ دەخایەنێت وە دەست بەکاربونی بۆ هەڵکەندنی بیرەکە و تەواوكردنی لە نێوان (10-30) رۆژە ئەگەر گرفت و کێشەی هونەری دروست نەبێت .\nيەکەم هەنگاو : بۆ داواکردنی خزمەتی بیری ئاو : پێویستە سوودمەندان (جووتياری كشتوكاڵی يان ئەهلی گوند بۆ خواردنەوە و خاوەن کارگە بۆ پڕۆژەی پیشەسازی )....هتد .\n1. خاوەن داواکاری (پرۆژە) لە رێی یەکەی ئیداری پێشکەش دەکات.\n2. لاري نەبوونی فەرمانگە پەیوەندیەكان (ژینگە – شوێنەوار – كارەبا – ئاودێری ) يەك نووسراو بەدەست دەهێنێ.\n3. كەشفی شوێنی بيرەکە ئەنجام دەدرێت (پێویستە هیچ سەرچاوەیەکی تری ئاوى لە دووريەكی دياريكراو نەبێت)\n4. ليژنە بە پێی خەسلەتە هایدرۆلۆجی شوێن دیاریدەکات .\n5. بە ئاگاداری فەرمانگە قۆناغەکانی بیر لێدان تەواو دەبێت\n6. بڕگەی جیۆلۆجی و زانیارییەکان پاش تاقیکردنەوەی بیر دەدرێتە فەرمانگە .\nیەکەم هەنگاو وەرگرتنی مۆلەتی بیرەکە لە یەکەی ئیداری دەست پێدەکات و لە بەرێوەبەرایەتی گشتی کۆتایی پێدێت .\nدوا هەنگاو مۆڵەتی کۆتای بیرەکەیە لە بەرێوەبەرایەتی ئاوی ژێر زەوی پاش هەڵکەندنی بیرەکە و پشکنینی پاشان وەرگرتنی (سەرەتا و كۆتای) بيرەکە .\nبۆ مۆڵەتی بیر ئەم هەنگاوانە دەکەین :\n1- يەکەی ئیداری 2- پارێزگا 3- بەرێوەبەرایەتیەکانی ئاوی ژێر زەوی /هۆبەی مۆڵەتی بیر و دانانی شوێنی بیر .\nپاش تەواوکردنی نوسراوەکانی فەرمانگەی پەیوەندیدارەکان كە (4-5) واژووى بەڕێوەبەری پێویستە دواجار كە مامەڵەکە تەواو بوو بەڕێوەبەر واژووی دەکاتو و بەرز دەکرێتەوە بۆ بەڕێوەبەرایەتی گشتی سەرچاوەکانی ئاو بۆ هەڵکەندنی بیر پاش وەرگرتنی مۆڵەتی دەست بەکار بوونی ئامێرەکە.\nدوا هەنگاو بەخشینی مۆڵەتی کۆتای بیرەکەیە .\nواژووی بەرپرسی یەکەی پارێزگا، بەڕێوەبەری ئاوی ژێر زەوی بەڕێوەبەرایەتیەکانی کە لە خاڵی (13) هاتووە واتە (8) واژوو بۆ ئەوەی مۆڵەتی بیرەکە بە پێی ڕێنمای بێت کە لە بڕیاری ژمارە (1 ؟؟) ی ساڵی (2015) هاتووە بۆ هەڵکەندنی بیرەکەش واژووی بەڕێوەبەری ئاوی ژێر زەوی پێویستە .\n١. بەڕێوەبەرایەتی ئاوی ژێر زەوی : دەست پیدەکات و نووسراو بۆ ئەم فەرمانگە دەکرێت .\n٢. بەڕێوەبەرایەتی : شوێنەوار - كارەبا – ژینگە - ئاودێری - كشتوكاڵ.\n٣. لە هەندێک باردا : (دادنووس و تۆماری زەوى ) پێویستە.\nتەنها یەک جار سەردان دەکات .\n-ژمارەی ژوور لە فەرمانگەی ئاوی ژێر زەوی پارێزگاکان (هۆبەی قەزاکان) لە هەر فەرمنگەیەک دەگاتە ٥ ژوور .\n- ژمارەی ژوورەکان لە ب گ س ئاو: دەگاتە (5-2) ژوور.\n- ژمارەی ژوور لە فەرمانگە پەیوەندیدارەکان : دەکرێت لە فەرمنگەکان وەریبگری بۆ پشتگیری و لاری نەبوونی وەک (كشتوكاڵ - ئاودێری- شوينەوار – ژینگە – كارەبا) وا دەخەمڵێنرێ كە لە نێوان (3-5) ژوور دایە .\nبە پێی رێنماییەکن بۆ مۆڵەتی بیر پێویستە لاری نەبوونی ئەم فەرمانگانەی هەبێت :\n1. بەڕێوەبەرایەتی گشتی کشتوکاڵ 2. بەڕێوەبەریەتی ئاودێری 3. ب رێگەو بان 4. ب شوێنەوار 5. ب ژینگە 6. کارەبا\nلە رێگای بەڕێوەبەرایەتی ئاوی ژێر زەوی نووسراو بۆ بەڕێوەبەرایەتیەکانی سەرەوە دەکرێت .\nتایبەت بە هەڵکەندنی بیر ئەگەر کەرتی گشتی بێت لە رێکای بەڕێوەبەرایەتی ئاوی ژێر زەوی یان ئامێری بەڕێوەبەرایەتی ئاوی ژێر زەوی یان ئامێری بەڕێوەبەرایەتی ئاوی دەورەبەر یان کەرتی تایبەت جێبەجێدەکرێت .\nتەنیا فۆرمى خزمەت خواز بریتیە لە داواکاری لایەنى پەیوەندار چ کەرتى گشتى بێت یان تایبەت ٠٠٠


ئێران.. ژمارەی مردن بە کۆرۆنا گەیشتە ٣٥٤ کەس و بەحرەینیش ٧٧ حاڵەتی نوێی تووشبوونی راگەیاند\n2020-03-11 [12:18 PM]\nوەزارەتی تەندروستی بەحرەین 77 حاڵەتی نوێی توشبوونی بە جۆری نوێی ڤایرۆسی "کۆرۆنا COVID-١٩" راگەیاند لە لایەکی دیکەوە ٦٣ کەسی دیکە لە ئێران بەم جۆرە ڤایرۆسە گیانیان لەدەستدا، بەوەیش ژمارەی ئەو کەسانەی کە تا ئێستا بەھۆی ڤایرۆسەکەوە لەو وڵاتە گیانیان لەدەستداوە، گەیشتە ٣٥٤ کەس.\nبەرپرسی پەیوەندییەکان لە وەزارەتی تەندروستی ئێران، کیانوش جیھانپور بە تەلەڤیزیۆنی فەرمی وڵاتەکەی راگەیاندووە کە لەمیانی ٢٤ کاتژمێری رابردوودا، ٦٣ کەس بەھۆی کۆرۆناوە گیانیان لەدەستداوە و بەمجۆرە ژمارەی ئەوانەی بەھۆی ئەو پەتایەوە گیانیان لەدەستداوە گەیشتە ٣٥٤ کەس.\nھەروەھا ٩٥٨ حاڵەتی دیکەی تووشبوون بەو ڤایرۆسە تۆمارکراوە و بەمەیش ژمارەی تووشبووان گەیشتۆتە نۆ ھەزار کەس.\nناوبراو ئاماژەی بەوەشداوە کە دوو ھەزار و ٩٥٩ کەس دوای تەواوبوونی وەرگرتنی چارەسەری رەوانەی ماڵەوە کراونەتەوە.\nلەلایەکی دیکەوە وەزارەتی تەندروستی بەحرەین 77 حاڵەتی نوێی توشبوونی بە ڤایرۆسی کۆرۆنا ڕاگەیاند و ئەوەشی خستەڕوو هەموو ئەو کەسانە لەنێو ئەو هاوڵاتیانەدا بوون کە ڕۆژی پێنجشەممە بە فڕۆکە لە ئێران هێندراونەتە دەرەوە.\nبەم پێیەش تێکڕای ژمارەی توشبووان بە ڤایرۆسی کۆرۆنا لەو وڵاتەدا گەیشتە 189 حاڵەت، 39 حاڵەتیان چاک بوونەتەوە. هیچ گیان لەدەستدانێک بەهۆی ڤایرۆسەکەوە لەو وڵاتەدا تۆمار نەکراوە.\nبەپێی دوایین ئامارەکانی وەزارەتی تەندروستیی عێراق، تاوەکو ئێستا 72 کەس لە عێراق و هەرێمی کوردستان تووشی ڤایرۆسی کۆرۆنا بوونە و 16 لەو تووشبووانە چاکبوونەتەوە و 9 تووشبووشیان گیانیان لەدەستداوە.\nلە سەرانسەری جیهانیشدا 119 هەزار و 120 کەس تووشی ڤایرۆسی کۆرۆنا بوون، چوار هەزار و 284 کەس بەو هۆیەوە گیانیان لەدەستداوە و 65 و 765 کەسیش چاک بوونەتەوە.\nئەم هەواڵە 5539جار خوێندراوەتەوە


وەزارەتی تەندروستی هێڵی گەرمی پەیوەندیکردنی لە حاڵەتی گومانی کۆرۆنا ڕاگەیاند\nئەندامێکى ئەنجومەنى پارێزگاى سلێمانى ڕوونکردنەوە دەربارەى بەنزین دەدات\nبەهۆى یەک هاوڵاتییەوە کۆرۆنا لە ئێران بڵاوبووەوە، ئەى لە هەرێمى کوردستان؟\nوەزارەتى کشتوکاڵ باج لە سەر چەند کاڵا و شمەکێک زیاد دەکات\nقەرەباڵغییەکی زۆر لە بەنزینخانەکانی هەرێم دروستبووە\nیەکێتى هاوردەكاران: زۆربەی کاڵاکانی ھەرێم لە تورکیاوە دێن نەک لە ئێرانەوە\nسەرۆکایەتی هەرێم ڕاگەیاندراوێکی دەربارەی کۆبوونەوەکەی ئەمڕۆ بڵاوکردەوە\n3294 جار خوێندراوەتەوە\nبەهۆى بەرهەم نەهاتنى ته‌ماته له‌م كاته‌دا له ناوخۆى هه‌رێم، بەرهەمى وڵاتەکانى دیکە لە بازاڕەکانى هەرێمدا دەفرۆشرێت، بۆیه هه‌ركاتێك وڵاته‌كانى دراوسێ كه به‌رهه‌مهێنه‌رى ئه‌و ته‌ماته‌ى بازاڕن، به ئارەزووى خۆیان نرخه‌كان به‌رز و نزم ده‌كه‌نه‌وه یان هەناردەی ته‌ماته بۆ هه‌رێمى كوردستان ڕادەگرن، بۆیه لە ئێستادا نرخەکەى بەرزبووەتەوە.\nهه‌ر به ته‌نها ته‌ماته نییه له بازاڕ گرانبووه، به‌ڵكو له‌گه‌ڵ ده‌نگۆى پێدانى موچه‌ى ته‌واوه‌تى به فه‌رمانبه‌ران نرخى ته‌ماته و زۆرێك له خوارده‌مه‌نی و كاڵاكانى تر به‌رزبوونه‌ته‌وه، به‌ڵام زیاتر به‌رزبوونه‌وه‌ى نرخى ته‌ماته بەهۆى ڕێگرییه‌كانى ئێرانه له هاورده‌كردنى بۆ هه‌رێمى كوردستان، ئه‌مه‌ش هاوڵاتییانى نیگه‌رانكردووه.\nهه‌رچه‌نده له وه‌رزى هاوین ڕووبه‌رێكى به‌رفراوان له زه‌ویه كشتوكاڵییه‌كانى هه‌ڵه‌بجه و شاره‌زوور و جێگاكانى دیكه ده‌كرێت به ته‌ماته، به‌ڵام له‌گه‌ڵ كۆتاییهاتنى وه‌رزى ته‌ماته، فرۆشیاران په‌نا بۆ هاورده‌كردنى ته‌ماته‌ى وڵاتانى دیكه ده‌بەن بۆ پڕكردنه‌وه‌ى پێداویستییه‌كانى ناوخۆ، بۆیه له به‌رامبه‌ر ڕێگریكردن له هاورده‌كردنى ته‌ماته، به‌ڕێوه‌به‌رایه‌تیی گشتیی كشتوكاڵى هه‌ڵه‌بجه چاره‌سه‌رێكى دۆزیوەتەوە.\nئومێد ئه‌حمه‌د به‌رپرسى به‌شى ڕێنمایى كشتوكاڵى هه‌ڵه‌بجه دەڵێت، ئەگەر حکومەتى هەرێم غاز بداتە ئەو کەسانەى کە خانووى پلاستیکییان هەیە بۆ بەرهەمهێنانى تەماتە، پێویستیان بەوە نابێت تەماتە لە وڵاتان هاوردە بکەن.\nهه‌رچه‌نده ڕووبه‌رى ده‌شتى شاره‌زوور ٤٥٠ هه‌زار دۆنم زه‌وییه، نزیكه‌ى ١٨٠ هه‌زار دۆنمیان زه‌ویی به‌راوه، له زه‌وییه به‌راوه‌كانیش ساڵانه نزیكه‌ى ٣٠ هه‌زار دۆنمى ده‌كرێت به ته‌ماته و به هه‌زاران ته‌ن ته‌ماته‌ى لێ به‌رهه‌مده‌هێنرێت، به‌ڵام ته‌ماته‌كه‌ى ناوخۆ لە وه‌رزه‌كانى تر ناكرێت.\nئەفغانستان.. یەکەم حاڵەتی توشبوون بە کۆرۆنا تۆمارکرا


کام وەشانی فیدۆرا بەکاربێنم ؟ | kurditgroup\nکام وەشانی فیدۆرا بەکاربێنم ؟\nسڵاو، من دەمەوێت یەکێک لەدابەشکارەکانی لینوکس دامەزرێنم خۆم ئوبونتو لەگەڵ ویندۆز ٧ بەکاردێنم بە(dual boot)\nبەڵام کێشەی پەیوەست نەبوون بەئینتەرنێتم هەیە وەکارم بە ئۆپن سوزەش کردووە زۆرخیرایە،\nدەمەوێت فیدۆرا دامەزرێنم بەڵام نازانم کام وەشانی باشە ئایاجیاوازی چییە لەگەڵ ئوبونتو؟\n1 / Hewa.Salim\nجا خۆ ئەگەر لە ئوبنتو کێشەی ئنتەرنێتت ھەبێت لەوانەیە لەفیدۆراش ھەمان کێشەت تووش بێت, جارێ واز لەفیدۆرا بھێنە , چ ھێڵێک بەکاردەبەی و وەشانی ئوبنتوەکەت چەندە؟\n2 / BrYaR_HawlerY\nکاک هیوا هێڵی تارین نێت(TARINNET) بەکاردێنم جۆری پێناسەکەی EnGenius 11n USB Wireless LAN Driver and Utility\nوەشانی ئوبونتووەکەم (11.10) ەیە زۆرهەڵمداوە لەگەڵی بەڵام کۆنێکت نابێت ،\nلەچەندسایتی ترپرسیارم کردووە بەڵام چارەسەرێکی تەواوم دەستنەکەوتووە ،سووپاس بۆهاوکاریت .\nکاک [url=http://www.kurditgroup.org/u/daniel]Daniel[/url] داونلۆدی٥٠ تا ٧٠ کیلۆبایتە هەندێک جاریش دەگاتە ١٠٠ کیلۆبایت/چرکە ئەویش بەدەگمەن ، وەمانگانەشی بە ٣٨٠٠٠ سی وهەشت هەزارە، پێشتر ٣٠٠٠٠ بوو\nبەڵام نازانم بۆ واگرانیان کردییە !\nکاکە [url=http://www.kurditgroup.org/u/daniel]Daniel[/url] هیچ چارەسەرێکت لانییە بۆکێشەکەی من ؟ چٶن تارین نێت کۆنێکت بکەم لەسیستەمی ئوبونتوو ؟\n6 / Hewa.Salim\nکاک بڕیار من پێشتر تارین نێتم ھەبوو و ئەلفام بەکاردەھێنا و ھیچ پێناسەیەکی لەسەر لینوکس نەدەویست, تەنھا ئەلفایەکەم لەگەل کۆمپیوتەرەکە دەبەستەوە و ڕاستەوخۆ لەپانێلەکەی سەرەوەی دەستە ڕاست گشت ھێڵەکانی دەوروبەرمی نیشان دەداو کۆنێکت دەبوو , ئێستاش وابزانم ھەروایە.\nباشە ئێوە بۆ ھێڵی ADSL بەکارناھێنن زۆر خێرایەو ھیچ سنورێکی دابەزاندنی لەسەرنییە و کارتی مانگانەی ئێکس یەک بە 25 ھەزار دینارە بەخێرایی 128 کیلۆبایت لە چرکەیەکدا. لەکاتێکدا ھێلەکەی بەڕێزتان زۆر بەئاسانی بەکارھێنەرەکانی ھاک دەکرێن , کەمێک شارەزاییت لە [url=http://www.wireshark.org/]wireshark[/url] ھەبێت دەتوانی گشت بەکارھێنەرانی سەر تاوەرەکەی خۆت ببینی و بچیتە سەر ھێڵەکەی ئەوان , لەوانەیە بەشێک لەم نووسینانەی سەرەوە لێرە نایاسایی بن و ناتوانم زۆرشت بڵێم.\n[color=#aaaaaa]کاک [/color][url=http://www.kurditgroup.org/u/daniel]Daniel[/url] سووپاس پەوەندییان پێوەدەکەم .\nکاک [url=http://www.kurditgroup.org/u/hewasalim]Hewa.Salim[/url] منیش کاتێک لەگەڵ کۆمپیوتەرەکە دەیبەستمەوە هەمووهێڵەکان دێنێت بەڵام کاتێک یوزەروپاسۆرد دەنووسم و کۆنێکت دەکەم دواتربەرنامەی فایەرفۆکس دەکەمەوە ئەمە پیشان دەدات:\nوەسەبارەت بەهێڵی ADSL نەمزانیوە ، ئایا ئەم هێڵە هەیە لەهەولێر وە نرخی چەندە؟ ئەگەربزانیت ؟\nڕاستەکەیت لەڕووی پارێزگارییەوە زۆرلاوازە ئەگەریەکێک شارەزابێت لەهاک دەتوانێ زۆربەئاسانی هاکی بکات .\n8 / Hewa.Salim\nکاک بڕیار , Ctrl+Alt+T لەسەر کیبۆرد دابگرە و تێرمینال دەبێتەوە و پاشان ئەم فرمانەی خوارەوە جێ بەجێ بکە\nپاشان پاسوۆردی رووت,,, , ئینجا چاوەڕێکە تاوەکو بەدوای ھێڵەکەت دادەگەڕێی پاشان ھێڵەکەت ھەڵبژێرە و ژمارەی سەرکارتە داخل بکە\nیان لە network connection کرتە لەسەر DSL بکە و ئینجا Add و یوزەر و پاسوۆردی سەر کارتە داخیل بکە\nبەم دوو شێوەیەی سەرەوە دەتوانی لە ڕێگەی PPPoE کارتەکەت باربکەی وەکو خۆیان ئاماژەیان پێداوە.\nسەبارەت بە ADSL بەڵێ خۆی وابزانم تەنیا لە ھەولێر ھەیە , ئەگەر ھێڵی تەلەفۆنی نۆڕماڵتان ھەیە ئەوا برۆ بۆ کۆمپانیا و بڵێ ADSL دەوێت و خۆیان ھێڵەکە چاڵاک دەکەن , جا بە ئارەزووی خۆت یان ھێڵەکە بە ڕاوتەر پەخش دەکەی کە بە ٥٥ ھەزار لەوێ دەیفرۆشن یان بە کەیبڵ (دایرێکت) بە ٢٥ ھەزار دەیفرۆشن و ٣ جۆرە کارتییان ھەیە x1 x2 x3 و ھەریەکەیان نرخ و خێراییەکەی جیاوازە. ئەگەریش ھێڵی تەلەفۆنی نۆرمالتان نییە لەکۆمپانیا بەخۆرایی بۆت دەبەستن.\nبەخوا وابزانم ڕێکلامێکی زۆرباشم بۆیان کرد ھھھھ.\n9 / Hewa.Salim\nقەت نە bbcode نە تاگی html وا ناخۆشم نەدیوە یان من نایزانم , چەندی کردم ئەم فرمانەی سەرەوەم بۆ نەخرایە ناو دەقی quote ەوە!\n10 / BrYaR_HawlerY\nزۆرسووپاس کاک هیوای بەڕێز بۆزانیارییەکانت ،ئێستاتاقی دەکەمەوە .\n11 / BrYaR_HawlerY\nزۆرزۆر سووپاس کاک هیوای بەڕێز بەبێ کێشە کۆنێکت بووم ئەم پەیامە کەدەینووسم لەسەرسیستەمی لینوکسە حاڵی حازر ،\nئەم جەژنەم بووبە دووجەژن :)\nئێستاکاتی ئەوەیە ویندۆزفڕێدەمە تەنەکەی زبڵەوە :D .\nدووبارە سووپاس کاک [url=http://kurditgroup.org/u/hewasalim]Hewa.Salim


زەوی باجی پیسبوونی دەدات.. سروشت دوای چەندین ساڵ هەناسەی خاوێنی هەڵمژی – کوردی – RojNews.News\n27/03/2020 - 4:02:18 pm\nچوؤرشەممە, 18 مار 2020 – 07:28 ڕۆژنیوز – ناوەندی هەواڵەکان\nلەپاڵ زیادبوونی پاڵاوتگەو کارگەکان، ساڵانه ٣٦٩ تۆن بەستەڵەک و بەفر لە جەمسەرەکانی باکور و باشوری گۆی زەوی دەتوێنەوە، سێ ملیۆن مرۆڤیش بەهۆی پیسبوونی ژینگەوە خواردنیان لەدەستداوە، لەسەدا ٢٥ی کۆی هەموو مردنەکانی جیهان بەهۆی کاریگەری پیسبوونی ژینگەوە ڕوودەدەن.\nساڵانە ڕێکخراوی تەندروستی جیهانی ئاستی هۆشدارییەکانی لەبارەی ئاسەوارە خراپەکانی پیسبوونی ژینگەو زەوییەوە دەخاتەڕوو، پێیوایە ئەوەی مرۆڤ لەم سەدەیەدا بە ژینگەی کردووە، چیتر زەوی بەرگەی ناگرێت و دەبێ هەمووان ئامادەبن بۆ کارەسات و بەڵای چاوەڕوان نەکراو، لە نێویشیاندا گۆڕانی خێرای کەشوهەواو بڵاوبوونەوەی ڤایرۆسەکان و سوتانی دارستان و دروستبوونی لافاو.\nژمارەی ئەو کەسانەی بە پیسبوونی ژینگە دەمرن زۆر زیاترن لەوانەی بە ڤایرۆسی کۆرۆنا دەمرن، تەنها لە فەرەنسا ساڵانە ٤٨ هەزار کەس بەهۆی پیسبوونی ژینگەوە دەمرن، لە چینیش زیاد لە ملیۆنێک کەس بەهۆی پیسی ژینگە گیان لەدەست دەدەن، بە گشتی ساڵانە بەگوێرەی داتاکانی رێکخراوی تەندروستی جیهانی، حەوت ملیۆن کەس بەهۆی پیسبوونی ژینگەوە دەمرن.\nپسپۆڕانی ژینگەیی باس لەوە دەکەن، پیسبوونی ژینگە خەڵک زۆر زیاتر دەکوژێت و ساڵ دوای ساڵ کاریگەرییەکانی زیاتر دەردەکەون، بەڵام خەڵک بچووکترین هەنگاو نانێت بۆ پاراستنی ژینگە، لەلایەکیترەوە بەهۆی بڵاوبوونەوەی ڤایرۆسێک کە ڕێژەی کوشندەیی کەمترە لەو ژەهرەی دەیخەینە هەواوە، رێکاری تووند گیراوەتەوە بەر.\nوڵاتە پیشەسازییە گەورەکان لەمبارەیەوە ساڵانە کۆنگرەیەک دەبەستن بۆ کەمکردنەوەی کاریگەریەکانی پیسبوونی ژینگە، بەڵام نەیانتوانیوە ئەو ڕێژەی دوانەئۆکسید کە بەهۆی کارگە و ئۆتۆمبێلەوە فڕێدەدرێتە بەرگە هەواوە کەم بکەنەوە، بەپێی دوایین ڕاپۆرتی تەندروستی جیهانی، لە پەنجا ساڵی ڕابردوودا زەوی یەک پلە گەرم بووە، ئەوەش وایکردووە گۆڕانکارییەکان بەخێرایی ڕووبدەن، هەموو هەوڵەکانیش بۆ ئەوەن وابکرێت بەرگە هەوا پاک ببێتەوەو هیچ نەبێت پلەیەک گەرمی زەوی دابەزێنرێت، بەڵام هەوڵەکان تا ئێستا بێسوود بوون.\nکۆبوونەوەی دووکەڵێکی زۆر لە بەرگە هەوای زەوی و بەرزبوونەوەی پلەکانی گەرما، بەستەڵەکی جەمسەرەکانی بە خێرایی تواندووەتەوە، ڕووبەری سەوزایی بەهۆی گۆڕانی کەشوهەواو کەوتنەوەی ئاگرەکانەوە تا دێت بچوکتر دەبێتەوە، مرۆڤ بێڕەحمانە کەوتووەتە گیانی سروشت و ژینگە و دەرهێنانی کانزاو سەرچاوە سروشتییەکان.\nدارستانی ئەمازۆن کە بە دایکی سروشت دەناسرێت و نزیکەی ٢٠٪ی ئۆکسجینی جیهان بەرهەم دەهێنێت، ساڵی ڕابردوو بەشێکی زۆری سووتا، ئابووری بەڕازیل پشت بەکشتوکاڵ و بەرهەمهێنانی گۆشت دەبەستێت، لەوەتەی ناوەڕاستی سەدەی بیستەمەوە لەنێوان ٣٠ بۆ ٤٠ لەسەدای ڕووبەری دارستانی ئەمازۆن تەختکراوە و بۆ ئەو مەبەستە بەکارهاتووە.\nچالاکوانەکانی ژینگە لە بەڕازیل ڕایانگەیاند، ئاگرەکە بە مەبەست کراوەتەوە بۆ ئەوەی زۆربەی ئەو دارستانە تەخت بکرێت و دواتر ئەو ڕووبەرە بە تاڵانکراوە بکرێت بە کێڵگەی بەخێوکردنی ئاژەڵە خۆماڵییەکان بەتایبەتی مانگا.\nلەلایەکیترەوە بەستەڵەکی جەمسەرەکانی زەوی زۆر خێراتر لەوەی چاوەڕوان دەکرا دەتوێنەوەو بەگوێرەی ئەو توێژینەوانەی ئەنجامدراون، ساڵانه ٣٦٩ تۆن بەستەڵەک و بەفر لە جەمسەرەکانی باکور و باشوری زەوی دەتوێنەوەو ئەگەر تا ناوەڕاستی ئەم سەدەیە نەتواندرێت یەک پلەی سەدی، پلەی گەرما کەم بکرێتەوە، ئەوا مرۆڤایەتی ڕووبەڕووی چەندین کێشەی وەک گۆڕانی خێرای کەشو هەواو کارەساتی سرووشتی دەبێتەوە.\nهاوکات كۆمه‌ڵه‌ی پاراستنی نێوده‌وڵه‌تی هۆشداریدا له‌وه‌ی كه زیاتر له نیوه‌ی ئه‌و دره‌ختانه‌ی كه ته‌نیا له كیشوه‌ری ئه‌وروپا دەڕوێن و له هیچ شوێنێكیتر نین مه‌ترسی له ناوچوونیان له سه‌ره.\nکۆمەڵەکە دیارترینی ئه‌و فاكته‌رانه‌ی كاریگه‌رییان له‌سه‌ر گه‌شه‌ی ئه‌م دره‌ختانه کردووە، دەردانی گازه‌كانن كه ده‌بنه هۆی پیسبوونی هه‌وا و خاك و ئاو كه ئه‌مه‌ش به شێوه‌یه‌كی ڕاسته‌وخۆ یان ناراسته‌وخۆ كار له‌سه‌ر ئه‌م دره‌ختانه ده‌كات، هه‌روه‌ها ئاماژه‌ی به‌وه كردووە كه زۆربوونی ژماره‌ی دانیشتووان و بڕینه‌وه‌ی دره‌خته‌كان به شێوه‌یه‌كی به‌رده‌وام چه‌ند فاكته‌رێكی دیکەن بۆ كه‌مبوونی دره‌خته‌كان.\nهەموو ساڵێك لە رێكەوتی ٢٢ی مانگی ٤دا جیهان بە بۆنەی رۆژی زەوییەوە ئاهەنگ دەگێڕێت و ئەو ڕۆژەش لە لایەن سیناتۆرێكی ئەمریكیەوە لە ساڵی ١٩٧٠ دەستنیشانكراوە، زۆرێک لەوڵاتانی جیهانیش لە ساڵانێکی زووەوە پرسی ژینگەیان خستووەتە نێو دەستوورەکانیانەوە، عێراق وەک وڵاتێکی پێکهاتووی دوای جەنگی یەکەمی جیهانیی، زۆر درەنگ باسی ژینگە کەوتووەتە نێو دەستوورەکانیەوە.\nلە یاسای بنەڕەتی عێراقی ساڵی ١٩٢٥ و لە دەستووری کاتی ساڵی ١٩٥٨ و ١٩٦٣ و ١٩٦٨ و ١٩٧٠دا باسی ژینگە نەهاتووە، ڕەنگە ئەوەش لەبەر ئەوە بووبێت کە تا ئەوساتە جیاوازی لە نێوان ژینگە و تەندروستیدا نەکراوە، بۆیە لەو دەستوورانەدا تەنیا ئاماژە بۆ تەندروستی کراوە وەک مافێکی ڕەوای هاوڵاتییان.\nلەدەستووری هەمیشەیی عێراقدا ساڵی ٢٠٠٥دا ژینگە بۆ یەکەمجار لە دەستوورێکی هەمیشەییدا پەسندکرا، لە پڕۆژەی یەکەم ڕەشنووسی دەستووری هەرێمی کوردستانیشدا ژینگە لە ماددەی (٥٧)دا باسی هاتووەو بە بڕیاری پەرلەمانی کوردستانیش لە ٧ی نیسان ‘مانگی ٤’ی ٢٠٠٨ ڕۆژی ١٦ی نیسان وەک رۆژی “ژینگەی کوردستان” دەست نیشانکراوە.\nئێستا به هۆى ڤایرۆسى كۆرۆنای نوێ (COVID-19) ڕێژه‌ى مادده پیسكه‌ره‌كان له شارى وۆهانى چینى دابه‌زیوه، ده‌زگاى ناسا چه‌ند وێنه‌یه‌كى ئاسمانى بڵاوكردەوه كه به‌راوردێكه له نێوان رێژه‌ى گازه پیسكه‌ره‌كان (پیسبوونى هه‌وا) له هه‌ردوو مانگى ١٢ی ساڵی ڕابردوو تا مانگی ٢ی ئەمساڵ.\nبه ڕوونى ده‌رده‌كه‌وێت كه ڕێژه‌ى مادده پیسكه‌ره‌كان كه‌مبووه‌ته‌وه، هه‌ر له نێو گازه گه‌رمكه‌ره‌وه‌كان گازى (NO2) به ڕێژه‌یه‌كى زۆر دابه‌زیوه‌و به پێی قسه‌ى شاره‌زایان ئه‌وه یه‌كه‌م جاره هه‌واى ئه‌و ناوچه‌یه پاكیه‌كى له‌و شێوه‌یه به خۆیه‌وه ببینێت، ئه‌ویش دواى داخستنى كارگه‌كان و قه‌ده‌غه‌كردنى هاتوچوو و به‌كارنه‌هێنانى ئامێره‌كانى گواستنه‌وه.\nپسپۆڕانی ژینگە دەڵێن، سروشت بۆیەکەم جار ھەناسەیەکی خاوێنی لەدوای بڵاوبونەوەی کۆرۆناوە ھەڵمژی، پێشیانوایە ئەگەر مرۆڤایەتی ھۆشیارببێتەوە و وەک ئێستا هەست بە مەترسییەکان بکات و کارگەکان کەمبکاتەوە، لە دوو ساڵی ئایندەدا بەدەگمەن خەڵک توشی نەخۆشیەکانی کۆئەندامی ھەناسە دەبێت، لە پاش چوار ساڵ تا ١٥ ساڵ نەخۆشی شێرپەنجە دەگمەن دەبێت، چیتر ئەو نەخۆشخانانەی بۆ شێرپەنجە دانرابوون دەرگاکانیان بەکراوەی نابینیت ، کێشە دەرونیەکان زۆربەیان کۆتاییان پێدێت شەڕوو کوشت کەم دەبێتەوە، لە بەھاری ساڵی ئایندە بەسەدان جۆر ڕووەک و ئاژەڵە دەردەکەونەوە و گەشەدەکەن.


“كونسوڵخانەی توركیا لە موسڵ دەست بە كاركردن دەكاتەوە” – تۆڕی میدیایی خەڵک\n2019/07/15 - 10:40 PM\nباڵیۆزی توركیا لە بەغدا ڕایدەگەیەنێت، لە ماوەیەكی كورتدا كۆنسوڵخانەكەیان لە موسڵ دەست بە كارەكانی دەكاتەوە.\nفاتح یەڵدز باڵیۆزی توركیا لە بەغدا لە میانی سەردانێكیدا بۆ شاری موسڵ، لە كۆنفڕانسێكی ڕۆژنامەوانی هاوبەشدا لەگەڵ مەنسور مەرعید پارێزگاری نەینەوا ڕایگەیاند، موسڵ پەیوەندی زۆر بەهێزی مرۆیی، كولتووریی و مێژوویی لەگەڵ توركیادا هەیە و بۆ پشتڕاستكردنەوەی باوەڕ و ڕاستگۆیی توركیا لە دووبارە بنیاتنانەوەی عیراق بەتایبەتی موسڵ، سەردانی ئەم شارەی كردووە.\nباڵیۆزی توركیا لە بەغدا باسی لەوەشكرد،”بۆ دووبارە كردنەوەی كونسوڵخانەی توركیا لە موسڵ لە مانگی حوزەیرانەوە ڕەزامەندی حكومەتی عیراقیان وەرگرتووە لە ماوەیەكی زۆر كورتدا باڵیۆزخانەكەیان لێرە دەست بە كارەكانی دەكاتەوە.


ژماره‌یه‌ك له وڵاتانی جیهان ئاماده‌ییان ده‌ربڕیوه بۆ كڕینی چه‌ك له ئێران\nوه‌زیری به‌رگری ئێران بڵاویكرده‌وه له دوای كۆتاییهاتنی واده‌ی قه‌ده‌غه‌ی فرۆشتنی چه‌ك، له لایه‌ن ژماره‌یه‌ك وڵاتی جیهانه‌وه په‌یوه‌ندییان پێوه كراوه و ئاماده‌ییان ده‌ربڕیوه بۆ كڕینی چه‌كی ئێران.\nئەمیر حاتەمی وەزیری بەرگری ئێران رایگه‌یاند: دۆخی ئێستای ناوچەکە لەبارە بۆ ئەوەی تاران چەک و کەرەستەی سەربازی بە وڵاتانی دەرەوە بفرۆشێت و ئەو پلانەش دەخەنەبواری جێبەجێکردنەوە، سەرەڕای ئەوەی واشنتۆن دەخوازێت وڵاتەکەی لە بازاری پیشەسازی سەربازی بێ بەش بکات.\nئاماژه‌ی به‌وه‌ش كرد، بواری فرۆشتنی چەک فراوان دەکەن و دەبنە یەکێک لەوڵاتانەی بازاڕێکی سەرکەوتوو بۆ فرۆشتنی چەکی ئێرانی دروستدەکەن، چونکە ژمارەیەکی بەرچاو لە وڵاتانی جیهان پەیوەندیان بە ئێرانەوە کردوە و ئامادەن چەکی وڵاتەکەی بکڕن کە توانایەکی بەرز و نرخێکی گونجاوی هەیە بەراورد بە چەکی وڵاتانی دیکە.\nئاشكراشی كرد، تاران ئامادەیە هەموو جۆرە چەکێكی وشکانی، موشەک، تۆپ هاوێژ، ئۆتۆمبێلی سەربازی، چەکی سەربازی دەریایی، فڕۆکەی بێ فڕۆکەوان و سیستەمی بەرگری ئاسمانی بفرۆشێت، مەرجی ئێمە لە فرۆشتنی چەک ئەوە دەبێت نابێت بۆ خراپکاری بەکاربهێندرێت، بەڵکو دەبێت تەنها بۆ بەرگریکردن لە وڵات سودیان لێوەربگیرێت.\nله‌مانگی رابردوو 24 هاوڵاتی كورد له كوردستانی ئێران كۆتاییان به‌ژیانی خۆیان هێناوه\nوێنه.. قاچاخچییەکی ئێرانی به تۆمه‌تی شاردنه‌وه‌ی 12 كۆچپه‌ری عێراقی سزای 3 ساڵ زیندانی بەسەردا سەپێندرا


عه‌بادى بۆ وه‌فده‌كه‌ى هه‌رێم: نابێت ڕیفراندۆم ئه‌نجام بده‌ن |\nHome سەرەکی عه‌بادى بۆ وه‌فده‌كه‌ى هه‌رێم: نابێت ڕیفراندۆم ئه‌نجام بده‌ن\nله میانه‌ى كۆبوونه‌وه‌ى له‌گه‌ڵ وه‌فدى كوردیى تایبه‌ت به پرسی ڕیفراندۆم له به‌غدا، حه‌یده‌ر عه‌بادى سه‌رۆكوه‌زیران پێى ڕاگه‌یاندوون كه ئه‌نجامدانى ڕیفراندۆم ڕه‌ت ده‌كه‌نه‌وه و ده‌بێت بگه‌ڕێنه‌وه سه‌ر مێزى گفتوگۆ و ڕێکكه‌وتنى نه‌وتیى نێوانیان جێبه‌جێ بكه‌ن، ئه‌وه‌ش به وته‌ى سه‌عد حه‌دیسی وته‌بێژى حكوومه‌تى عێراقى.\nدووشه‌ممه‌ى ڕابردوو 14ى ئاب وه‌فدی ئه‌نجوومه‌نى باڵاى ڕیفراندۆمى هه‌رێمى كوردستان سه‌ردانى به‌غدایان كرد و له‌گه‌ڵ سه‌رۆكوه‌زیران و به‌شێك له به‌رپرسانى به‌غدا و باڵیۆزى ئێران و ئه‌مه‌ریكا كۆ بوونه‌وه بۆ تاووتوێكردنى پرسی ئه‌نجامدانى ڕیفراندۆم، كه بڕیاره له 25ى مانگى داهاتوودا ئه‌نجام بدرێت.\nسه‌عد حه‌دیسی وته‌بێژى ڕه‌سمیى حكوومه‌تى عێراقى، تایبه‌ت به “ئاژانس”ی ڕاگه‌یاند: ״له میانه‌ى كۆبوونه‌وه‌ى له‌گه‌ڵ وه‌فده‌كه‌ى هه‌رێمى كوردستاندا حه‌یده‌ر عه‌بادى پێى وتن ئه‌نجامدانى ڕیفراندۆم و بڕیاردان له‌سه‌ر چاره‌نووسی عێراق به تاكلایه‌نه ڕه‌ت ده‌كه‌ینه‌وه و نابێت پڕۆسه‌كه ئه‌نجام بدرێت و پێویسته بگه‌ڕێینه‌وه سه‌ر مێزى گفتوگۆ״.\nسه‌عد حه‌دیسی وتیشى: ״عه‌بادى پێى وتن ده‌بێت ڕێكکه‌وتنى نه‌وتیى نێوانیان جێبه‌جێ بكرێت و كێشه هه‌ڵپه‌سێراوه‌كانیان چاره‌سه‌ر بكه‌ن به‌بێ لادان له ده‌ستوور״.\nوتیشى: ״ئایینده‌ى عێراق به ده‌ست هه‌رێمى كوردستانەوە نییه و ده‌بێت به هه‌موو لایه‌ك بڕیارى لەسەر بدرێت״.\nهاوکات ڕۆمیۆ هه‌كاری، ئه‌ندامی وه‌فدی كۆمیته‌ی ڕیفراندۆم بۆ به‌غدا كه به‌شداریی كۆبوونه‌وه‌كه‌ی كردووه له‌گه‌ڵ سه‌رۆكوه‌زیرانی عێراق به ״ئاژانس״ی وت: ״حه‌یده‌ر عه‌بادی له‌گه‌ڵ ئه‌وه‌دا بوو كه ڕیفراندۆم ئه‌نجام نه‌درێت و چاره‌سه‌ری سه‌رجه‌م كێشه‌كانی نێوان هه‌رێم و به‌غدا بكرێت و پێشی وتین ئه‌گه‌ر ڕیفراندۆم بكرێت كێشه‌كانی نێوان هه‌رێم و به‌غدا و ناوچه‌كه خراپتر ده‌بێت و ڕیفراندۆم بۆ هه‌رێم باش نابێت״.\n25 ئه‌ندامى سه‌ركردایه‌تیى یه‌كێتیى داواى گۆڕانكاریی ده‌كه‌ن\nلە دهۆک تەنیا دەستبڕینەوەى سەنا نییە سێ حاڵەتی دیکەش هەن\nبوختانی سووتاندنی ئاڵا، نەنگییەكان داناپۆشێت\nعەبادی و سەدر مەرجەكانی هەرێمیان ڕەت كردەوە\nئاژانس | ژمارە 63


قه‌باره‌ی به‌رھه‌مھێنانی غاز له كوردستان بۆ 500 ملیۆن پێ سێجا له رۆژێكدا به‌رز ده‌كرێته‌وه\n2/1/2019 - 12:00\nله میانی چه‌ند ساڵی كه‌می داھاتوو\nپاتریك ئاڵمان وارد، سه‌رۆكی جێبه‌جێكاری كۆمپانیای دانه غاز، له لێدوانێكدا رایگه‌یاندووه : ئه‌و بڕه پاره كاشه‌ی كه كۆمپانیا له بری كرده‌وه‌كانی وه‌ریگرتووه به‌ده‌ستھێنانێكی گه‌وره‌یه و كارده‌كاته سه‌ر كاره‌كانیان بۆ فراوانكردنی پتر. له ھه‌رێمی كوردستانیش مانگانه بڕه پاره‌ی خۆیان به‌بێ دواكه‌وتن وه‌رده‌گرن، ئه‌مه‌ش وایان لێ ده‌كات متمانه‌ی زیاتریان ھه‌بێت بۆ جێبه‌جێكردنی وه‌به‌رھێنانی ئاینده‌گی كه ده‌یانه‌وێت له رێگه‌یه‌وه به‌رھه‌میان بگه‌یه‌نینه دوو ھێنده له میانی چه‌ند ساڵی كه‌می داھاتوو.\nكۆمپانیاكه به‌مدواییانه رایگه‌یاندبوو كه به ھۆی بوونی پڕۆژه‌ی فراوانكردن و گه‌شه‌پێدان كه له ھه‌رێمی كوردستان جێبه‌جێی كرد بڕی به‌رھه‌مھێنانه‌كه‌ی زیادیكردووه و ھه‌ڵكه‌ندنی بیری به‌لسه‌م ٨ كۆتایی ھات و كۆی به‌رھه‌م ده‌گاته ٧٠ ھه‌زار به‌رمیل نه‌وتی ھاوتا كه له نۆ مانگی یه‌كه‌می ئه‌و ساڵه گه‌یشته ٦٢ ھه‌زار و ٢٥٠ به‌رمیل نه‌وتی ھاوتا.\nھه‌روه‌ھا ئه‌وه‌ش ھاتووه كه كۆمپانیای بیرڵ پترۆلیۆم ئێستا چه‌ند بیرێك له ھه‌ردوو كێڵگه‌ی "خۆر مۆر" و "چه‌مچه‌ماڵ" ھه‌ڵده‌كه‌نێت و به‌نیازه كۆمه‌ڵێك پلانی فراوانكردن جێبه‌جێ بكات به مه‌به‌ستی زیادكردنی قه‌باره‌ی به‌رھه‌مھێنانی غاز بۆ ٥٠٠ ملیۆن پێ سێجا له رۆژێكدا و قه‌باره‌ی به‌رھه‌مھێنانی له شله نه‌وتییه‌كان بگاته ١٠ بۆ ١٢ ھه‌زار به‌رمیل نه‌وتی ھاوتا له میانی سێ ساڵی داھاتوو.


Yalla – الصفحة 2 – Find anything you need on Yalla\nدەڵێن خەو دەم و ژەمی نییە و کات و شوێن نازانێ، خۆم زۆر جار لەناو پاس و لەشوێنە گشتییەکان تووشی ئەم حاڵەتە بووم، نازانم بۆ لەناکاو ملت خواردەبێتەوە و ناتوانیت چاوەکانت بکەیتەوە، ئیتر یان ئەوەیە حەیات دەچێت ولەشوێنكی نەشیاو خەوت لیدەکەوێ یانیش فێڵێک دەدۆزیتەوە تا خۆت لەم وەزعە قورتاربکەیت.\nبەگوێرەی زانست ئەم حاڵەتە لەناکاوە هۆکاری زۆرە وەکو ” قەڵەوی، خەمۆکی، کەمی خوێن ، کەمی ڤیتامین دی، کەمی ئاو لە جەستە ، نەخۆشی دڵ ، گەرمی کەش و هەوا ونەخۆشی شەکرە” هەموو ئەمانە وادەکەن لەناکاو و بەڕۆژی ڕووناک خەوت لێبکەوێ.\nئەمانە هەندێک فۆتۆی سەیرن کە دەری دەخەن کە خەوی لەناکاو کات نازانێ، بەتایبەتی فۆتۆی هونەرمەندی ئەمەریکی مۆرگان فریمان، کە لە یەکێ لەبەرنامە تەلەڤزیۆنیەکان و لە پەخشی راستە وخۆ خەوی لێکەوت!\nجا بۆ ئەوەی لەم خەوە لەناکاوە ڕزگارت بێ دەتوانیت دەست بۆ هەندێ چارەسەری خێرا ببەیت وەکو:\n١- هەوڵبدە هەموو کات بنێشت بەتامی نەعنا یان شیرینی نەعنا لەناو جانتا و گیرفانت هەڵبگریت و هەر کە خەوت هات دانەیەک بخەرە دەمتەوە.\n٢- دەکرێ تۆزێک خۆت بدەیتە بەر هەتاو یان پیاسەیەکی کورت بکەیت لە شوێنی کار .\n٣- ئەگەر کرا قاوەیەکی گەرمت دەست کەوت خراپ نییە یان پەرداخێک ئاوی سارد بخۆوە ئەویش بەئاگات دەهێنیتەوە.\n٤- دەگوترێ کە شکوڵاتەی تاڵیش باشە بۆ ئەم حاڵەتە.\nئەم نوسراوە خاتوو ئاڤان فارس لە یەکێک لە زیندانەکان لە شارى هەولێر دەستى کەوتوە وبەدەستى زیندانییەکە نوسراوە، وگوزراشت لە ترس لە ڕوانینى کۆمەلگە دەکات دواى بە جێهشتنى زیندان.\nپ/ کە چویتە دەرەوە حەزدەکەى خەڵک تێڕوانینى چۆن بێت ولە چى دەترسى؟\nجواب/ من وەکو زیندانێک حەز دەکەم خەڵک بە تێڕوانینێکى باش سەیرم بکەن\nمن وەک زیندانێک لە هیچ ناترسم ، چونکە مرۆڤ ئەگەر سیقەى بە خۆى بێ وهیج هەڵەیەک دووبارە نەکاتەوە،ئەوا پێویست بە ترس ناکات،چونکە مرۆڤ پێویستە هەموو کات بییر باش دابنى وکۆمەڵگەى ئێمە هێشتا زۆرى ماوە پێش بکەوێت ،بەتایبەت لە ڕووى مافى مرۆڤ ومافى ئافرەت، ئەنجام دانى هەڵە لە کۆمەڵگە هۆکارى هەیە ، هیوادارم هەموو کەسێک تێڕوانینى باش بێت”\nهیچ کاتێک لە خۆت پرسیوە ئایا ئەو شتانەی لەتەمەنی منداڵی پێت ووتراوە هیچ ڕاستییەکی تێدایە؟ ئێمە کاتێ مناڵ بوین هەڵدەخەڵەتاین بەو قسەنای کە پێمان دەووترا، وکاتێ گەورەش بوین تاقەتمان نەبوو بە دواداچوون بکەین وهەر لە سەر ئەم ڕێچکەیە ڕویشتین.\nئەمانە هەندێ زانیاری هەڵەن کە لەمنداڵی بیستومانن، بەڵام هیچ ڕاست نەبوون\n– خواردنی گێزەر چاو بە قوەت دەکات\n– بنێشت ٧ ساڵی دەوێ بو ئەوەی هەرس بکرێ لە ناو لەشماندا\n– ردێنت بتراشە بە هێزتر تر دەبێت\n– خواردنى چوکلێت لەشمان لە ناو دەبات\n– مرۆڤ تەنیا ٥ هەستەوەری هەیە\n– تەقاندنى پەنجەکانی دەستت هەستیەکەت بێ هێز دەکات\nهەڵبەت ئەو شەش زانیارییە هەڵەیەی ئاماژەمان پێ كرد ، بە لێكۆلینەوە سەلمێنراوە كە ڕاست نین ، وتەنها وەكو قسەی پێشینان بۆمان ماوەتەوە وهیچی تر .\nکۆمپانیای رەنجرۆڤەری بەریتانی قورسترین تاقیکردنەوەی بۆ ئۆتۆمبیلی Ranger Rover Sports ئەنجامدا کە بریتی بوو لە سەرکەوتن بەسەر پەیژەکانی (دەرگای بەهەشت) لە چین.\n(دەرگای بەهەشت) کەوانەیەکی شاخاویی دڵرفێنی سەر لوتکەی چیاکانی تیانمێنە کە لەناو هەوردایە، بۆ گەیشتن بەم کەوانە شاخاوییە، دەبێت رێگایەکی ١١.٣ کیلۆمەتر بەناو شاخەکاندا ببڕیت کە بە Dragon Road ناسراوە، و دواتر لە کۆتاییەکەدا دەبێت ٩٩٩ پلیکانە بەسەر بکەویت کە گۆشەی بەسەرکەوتنەکەی ٤٥ پلەیە.\nلە نمایشێکی تایبەتدا، کۆمپانیای رەنجرۆڤەر ئۆتۆمبیلی مۆدێلی Sports هایبرید، کە خاوەنی دوو مەکینەی 295BHP سوتەمەنی و 114BHP کارەباییە، بەبێ وەستان و کشانە دواوە بەسەر پلیکانە سەختە بەناوبانگەکەی چین سەرخست، ئۆتۆمبیلەکە لەسەر مواسەفاتی Terrain Response 2 لە مۆدی Dynamic تایبەت بە رێگاوبانی سەخت بەسەرکەوت.\n(هۆپین تونگ) بە شوفێری تایبەتی ئەم گەشتە دەستنیشانکرا کە چەندین خەڵاتی گەورەی لە پێشبڕکێ گەورەکانی جیهان وەکو F1 و FE بەدەستهێناوە.\nمقالات أحدث 1 2 3 4 … 646 مقالات أقدم